Uipi Farual – Chin Community in Norway\nHlan loiah uipi le uitum an rak um ti a si. Voi khat cu khual an tlawnnak lampi ah an nu cu a paw a fak i naungei ding a si. I dor nakding le an thei fawn lo. An nu cu a paw a fak chin lengmang i tuarh lo hnu ah cakei kua ah hei hmuh i cuka ah cun fa cu an hrin, An nu nih cun ,”Hika zawn hi cakei kua a si lo maw, cakei a rak ttin tikah an kan seh dih lai lo maw, kan i tthail ah a ttha lai,” tiin an pa cu a hei ti.An pa nih ,”Um ko,kan chimhning in na tuah ahcun an kan seh bal lai lo,” a ti, An nu nih ,”Zeitindah ?”a hei ti. An pa nih ,” Cakei a rak rat bakin na fale kha na ttahter hna lai i ,zeiah na fale cu na ttahter hna ka von inti lai i.cakei theih dingin,cakei sa an hawt ruangah an tthap ko hen cu tiah na rak ti lai. Cu tikah kei nih a cu ngai aa ton thiam tak cu…..cakei a rat loi a si ko khih ka rak ti lai i nang nih na fale kham ka fale ngam uh ,ngam uh nan hawtmi cakei a ra ko khih, na pa nih an sehpiak hna lai tiah nati lai,” tiah an nu cu a chimh.\nA cu tlawmpal ah cun cakei cu a rak ttin taktak.Uipi nihcun a fale cu a von ttahter hna i an pa nih cun, “zeicadah na fale cu na ttehter hna,” a von ti. An nu nih cun,”Cakei sa kan haw an ti i an ttap ko hen cu….” a von ti.An pa nih cun,” A cu ngai a vaa ton thiam cu dah,cakei an rat loi a si ko khih,” a hei ti. Cakeipi nih cun an bai an theih tikah a ttih tuk hna i a zam tak hna, ti a si.\nCuticun cakei cu a tli i ,zawngte te an i tong .Cakei nih zawngte cu bai a hei ruah lengmang i bailam peh ah calei nih cun zawngte cu an kua chungah uipi farual an umnak long kha a chimh, Zawngte nihcun,” A cu tluk na vantthat cu zarh khat chung sa ei ding pei na ngeih cu,”tiah a ti.Cakei nih cun,” A cu nemmam cu… na fale rual nih cakei sa kan haw an ti i an pa nih a kan hawl lioah kan va pha suak i an pa nih cun cakei sa nan hawtmi cu a tu a rak phan ko khih a ti thawng ka theih i ,thih cu ka ttih ve i ka zaam zokzok ,” tiah zawngte cu a chimh. Zawngte nih cun,” A cu na va hruh cu…. nanmah cakei cu aho nih dah an in tei bal. Ra, keimah nih kan kalpi lai i na seh dih hna lai,” a ti i a kalpi.\nUitum nih cakei le zawngte an rat cu a hei hmuh hna i,” A ce” atutan cu cakei nih a kan seh dih cang ko lai hi teh,zawng bawtor pa nih pei a chimh i kanmah seh dingin an rak rat ko khi,” tiah an nu cu a hei ti.An nu nih,”Kan thih le thih atu noi khat hmasa kan ti ngin in khan kan ti rih hnik lai i a zam lo ahcun zei ti awh ttha,”ati. Uipi nih cun a fale cu a von ttahter hna i an pa nih cun, “Kan nu zei ruangah dah na fale an ttah hoi,” a hei ti i an nu nih cun,” cakei sa kan haw an ti i an ttap ko hen hi,” tiah cakei theih dinhin a von ti. An pa nih cun,” A cu nan van tthat cu! Cakai pi le zawngte an ra ko khih, cakei sa he zawng sa he nan ei ko lai hih,” tiah fak nawn pi in a vonti. Cakei pi nih cuti an ti cu theih i a ttih tuk ah lo pher a zam tthan.Zawngte nih cun cakei pi cu a dawi i ,” Ka kawi cakei ,zeiah na zaam e, ” tiah a hal.Cakei pi nih cun,” Zeiah ,ka zaam lai lo,thih cun na ttih ve ko cu ta,”tiah a leh, Zawngte nih cun, ” Uipi nih cun an teibal lai lo e,” a ti i cakei pi cu a lem langmang .A hnu ah cun cakei pi nih cun,” A sile kan mei kan peh lai i hmuh khat ah kan kal lai,” a ti i an mei cu an peh,\nUitum nih Zawngte le Cakei pi an rat tthan cu a hun hmuh tthan i a tu cu kan thih ni a si cang ko hi ta ,a tu cu an mei an peh i peh an rak rat ko khi tiah an nu cu lung rawk ngai in a chimh. An nu nih an pa cu voi khat kan ti nginte in khan kan ti lai i an zam duh lo ahcun an kan seh ko lai ta a ti ve. Cakei le zawngte cu uisa kan ei cang lai ti phun khin an ra thluahmah ,Uitun nih khan hmasa an tininh bantuk te khan,” Ziah nau cu an ttha hoi ee,” a von ti .”Cakei sa an haw i an tthap hoi ko hen hi,” tiah an nu nih cun a von leh. Uitum nih cun,” Um,,,, kan hnulei i an rat loiah khan zawng bawtor nih a zampi mang i ka seh manh hna lo.Atu cu an pahnih in ka åhanh hna hlan lo, ka dawi cang hna lai. Ka fadawt le tthater ka siang ti hna lo…. khoi kawl hna ngin luau…” tiin a con i cerhor ciammam i cakei cu a thin a phan tuk ah thih ngamh in a zam.Zawngte cu cakei mei nih cun a dawh chih i thingpi ah aa su .Cakei nih cun a zam tak i thinghram ah lungfim loin a um. Cu lioah cun uitumpi nih ,” Khah….mifim te ra ko ne, na sa te cu hung kan dang ko ne,” tiin a seh i ,an bu lei ah aa tlikpi ti a si.\n1 thought on “Uipi Farual”\nZatlung H says:\nKan i Lawm CCN.\nPrevious Previous post: Chim Thli Hran Thang Le Ai Thang Vel\nNext Next post: Midang Va Bawmh Cu Mahlemah i Bawmh a si


North Korea Nih Hriamnam Thar Hneksaknak Pakhat An Tuah Than – Vaurawng\nNorth Korea Nih Hriamnam Thar Hneksaknak Pakhat An Tuah Than\nNorth Korea cozah nih ngeihmi thawngzamhnak KCNA nih missile thar pakhat hneksaknak kan tuah tiah an langhter, cu hneksaknak an tuahmi cu zeibantuk dah asi timi fiang tein an langhter lo nain thazang a thawng ngaingai mi missile pakhat asi tiah an langhter.\nNorth Korea hruaitu Kim Jong Un le American president Donald Trump cu Vietnam khuapi Hanoi ah ton biaruahnak an rak ngeih mi tlamtling lo pi in a um hnu ah North Korea nih a voikhat nak an hriamnam hneksaknak langsar ngai in an tuah hi asi.\nAluancia mi zarh chungah Kim Jong Un nih a chim mi cu Donald Trump nih tonbiaruahnak kan ngei mi ah a dikmi lungthin ngei ding a herh taktak tiah a rak chim bal hnu ah, tu bantuk in missile thar hneksaknak an tuah hi asi. cu bantuk hriamnam hneksaknak an tuah mi ah Kim Jong Un pumpak hrimhrim nih a va zoh hna tiah KCNA nih an langhter, cu hriamnam thar an hneksak mi ah ai phundang ngaimi system ai tel i phun tampi in hman khawhmi asi tiah theih asi.\nCu bantuk hriamnam hneksaknak an tuah mi cungah Kim Jong Un nih a chim mi cu North Korea ralkap raltuk nak lei ah zeitluk in dah kan lianh ngan i kan sang ti mi a langhter tu asi tiah KCNA nih an langhter, asinain zeibantuk missile dah a si timi balte an langhter lo. Aluancia zarh ah khan cutuh (ၿဂဳိလ္တု) hmanthlaknak in an hmuh khawh mi cu North Korea ram nih abiapi in nuclear hriamnam hneksaknak an tuahnak hmunhma hrawng ah cawlcang nak tete a um tiah an hmuh khawh.\nRef: Channel B Media Group\nBe the first to comment on "North Korea Nih Hriamnam Thar Hneksaknak Pakhat An Tuah Than"


Valetines Day Ah Kawp Nngei Lo Apak Mipawl Tuahding Mi – Global Chin Post\nHomeBiazaiValetines Day Ah Kawp Nngei Lo Apak Mipawl Tuahding Mi\nValetines Day Ah Kawp Nngei Lo Apak Mipawl Tuahding Mi\nFebruary 13, 2018 admin Biazai, Theihtlei 0\nValentines ni hi kawp ngei lo caah cun zeihmanh hau lo, zeihmanh aa pehtlaihnak um lo tiah na ruah ahcun na palh ngaingai men lai. Valentines ni cu mi kawp ngei mi lawng nih nuam tein hman ni a si lem lo.\nKawp ngei pawl nih nuamtak in thil tuah ding tampi an ngeih bantuk in, Tonglo pawl, kawp ngeilo pawl zong nih nuam tein hman ding mi ningcang tampi a um ve. Cu ruang ah cun kawp ngeilo, tonglo na si ahcun a tanglei bantuk hin nuam tak in Valentines ni ah cun can hman khawh na si.\n1. Inn ah na duh chung inn cian.\nNangmah bantuk in kawp ngei lo, apak mi hawikom kha sawm i ,inn ah party tuah ko. Party titik ah a man fak mi eidin pawl kha a herh theng lo. Khohsuai, latphat toh, Coffee, Soft drink tibantuk khin nuam em-em in tuah khawh a si ko. Cun mithla movies ti bantuk kha tampi in caw law hawikom he silo zong ah mahlawng in ei pah,dai tein zoh khawh a si ko. Na zoh duh lem lo si cun a mah te lawng um mi na hawi le pawl he khan nuamtak in biasawng tlorh khawh si rih thiamthiam. Hi pawl hi ruah sawh in ruah hmanh ah a nuam ngai cang. 1nak bantuk hin na tuah ah cun a pak mi na si cu nai philh ko lai.\n2 Valentines ni ah ai khawp mi hna cu pakhat le pakhat cu i dawh ngai le idaw ngai buin Kutsih he lam an len lio caan ah nang zong dawh tein i ttamh law leng ah chuak ve ko. A ruangcu nangmah nai dawhnak kha mi dang nih an in hmuh lai i, aa dawh mi zong hi an rakpak ve ko kawp an rak ngei ve lo hiteh tiah,mi dang nih an hngal nak hnga langhternak caan ttha bik mi a si. Cun nangmah bantuk in aa dawh ko nain apak mi he nan i tong kho i,aa duh kho mi nan si. Cu ruang ah mah ni ahhin dawhtaktak in i ttamh law na dawhnak kha hei langh ter ve ko.\nNain hi ni ah kawp ngei lo leng chuah cu hmaichiat a fawite,,,,\n3. Mah ni ahhin midang pawl cu an duh mi hna nih an pek mi hna laksawng thilri pawlhe nuamngai in an um lio caan ah laksawng petu na ngeih lo zong ah na ngeihchia hlah,mah le mah i pek khawh a si,,, Tamhnak dawr ah kal i hmai i pawng ter, sam pungsan hna hei thlen, kuttin, ketin ttamh,i nam ter nak hmun zong ah kal in na caan kha hei dih ter ve ko. Na lung aanuam lai i na khing zaang ngaingai lai a ttha hnem tuk mi a si.\n4, Nahmai ah mineng thla in ai kup ai rek mipawl zong kha hei ruat thiam ko hna. Zei ruang ah ticun an nih cu mah Valentines ni te ahkhan an iduh nak an langhter. Ni dang ahcun an i si, an kheuh, an mitthli he lungrawh nak in lungretheih nak ah an um.\nValetines ni ahhin cun mi hmai ah a sinpi ngai mi zong an lo ko lai. A sinpi bantuk zong khin an i um ter kolai mah caah cun hei theihpiak thiam ko hna nalung chung in na nek hna lo mi kha ttha bik mi si. Nangzong kawp na ngeih tik ahcun khi ni khi mineng na thla tuk vete ko lai cuh.\n5, Nangmah he nan i pehtlaih lonak saungai mi,nahngak chiat lio na hawikom,ramdang um mi he phone chonh,Video call ti pawl zong in hei chawn ko hna. Silo ahcun chungkhar he caan hman,chungkhar he nuam taktak in caan hman tti zong khi hei tuah ko.Chungkhar timi cu zeitik caan poah ah na pawng ah an in um pi zungzal, thazaang an pe tu,nangmah an daw tu hna an si caah Valentine ni ahhin na chungkhar he caan na dih ter mi kha sullam ngei tuk mi a si.\nEiii Valentine’s Day hi aka neng kawp ngei lo a pak mi pawl kan zo a kan langh eh.\nValetines Day Biazai\nHi bia hi kan chim bal maw,,,Ka caah zeitluk in dah suallam na ngeih!!!!!\nHi bia hi kan chim bal maw,,,, Ka caah lawmhnak vialte phortu na si hi!!!!!\nHi bia hi kan chim bal maw,,, Mah hi a suallam cu ka caah ka vawlei pumpi na si!!!!\nRalrin ah kan chimh rih lo mi,,,, Theihter kan duh mi cu,,, Nangmah bantukin ka nun nak tawhtlai tu Siangpahrang tha bik hi an um ti lai lo!!!!!’ I Love Zuuuuu


Tedim Canady Thla Um Ralhrang Pawl Chin Ralkap Nih Thla Thum Chung An Kulh Cang Hna - chinland media\nJanuary 19, 2022 admin Chin News 0\nChinram ummi Canady tlang ralhrang pawl thla thum leng Chin ralkap nih an kulh cang hna. Chin ramkulh Tedim peng ah a ummi Canady tlang i Kawl ralhrang sakhan cu thla thum chung leng Chin ralkap nih kan kulh cang hna tiah CDF pakhat nih Zalen sinah a chim.\nThla thum chung leng kan kulh cang hna caah khoika hmamh an kal kho ti lo. Tlangbo tang ah khin ti an lak a um. Tikhur a um i ti zong an than kho ti lo. Rawl zong an la kho ti lo. Ti rawl zong ke cun an i pe kho ti lo.\nCanady tlang ah a ummi ralkap pawl cu an celh lo caah a thli tein an zam lengmang fawn hna. Kalay lei zong in ke ralkap an kal kho ti lo. Tedim lei zong in ke ralkap an kal kho ti lo. CDF le Chin ralkap nih lam pi an phih dih cang.\nCu ruang ah nihin Janaury 19,2022 kha Canady tlang ralkap sakhan ahcun Helicopter pakhat a kal i ralkap minung 12 hrawng van in a van thlak hna. Ralkap pawl cu helicopter cung cun an zuang hna i ralkap pakhat cu a zuannak plastic kha ai samh lo caah hor ah a tla i a thi tiah CDF pakhat nih Zalen sinah a chim.\nTedim peng ahhin kan hnu lei hrawng ah khan Kawl ralhrang pawl cu Canday tlang lei lai ding in Kalay lei in timhtuahnak an ngei hna. Sinain Chin ralkap hna lampi ah an kah lengmang hna caah an kal kho lo. Lampi in Kalay lei ah an kir lengmang ti a si.\nTedim le Tonzang peng lei ahhin Kawl ralhrang lawng si loin ZRA le Kahte patung pawl hna zong an cawlcang. Min Aung Hlaing ralhrang lei ah an tang i Chin ralkap he zong an kar ah kahnak a chuak cang.\nKhrihfabu Pastor Te Hi Nifatin Zung An Kai Awk A Si Maw?


Australia: Ti In A Paammi CNA Ralkap Mana Phwe Bulnak\nInnpiChinmi KongAustralia: Ti In A Paammi CNA Ralkap Mana Phwe Bulnak\nChin National Army (CNA) ralkap Mana Phwe, kum 20 cu September 11 ahkhan Tio tiva le Lah va aa tonnak zawn, Tio tiva ah a hawipa pakhat he tiva an tannak ah ti ah a paam i tiang hi a ruak zong hmuh khawh rih a si lo tiah theih a si.\nAmah hi Kampetlet lei mi a si i CNF/A zung lei riantuannak ah mino tlangvalte a si bantukin bochan ngaimi le zohcho ngaimi ralkap pakhat a si.\nTi zong a lian i ti a nawi ngai caah Tlangpi, Farawn, Tlanglo, le Farkawn khuami hna le CNA a hawi ralkap hna nih a ruak hmuh dingin an i zuam len ko nain atu tiang hi a ruak hmuhnak kong thawng theih rih a si lo.\nCNF/A Zungpi lei in mi zapi sin le taantaakmi chungkhar hna sinah faak khun in an ngaihchiatnak kong cu thanhnak le langhternak an tuah cang.\nHi vanchiat tong CNA ralkap Mana Phwe kong he pehtlai in Australia Regional Committee (ARC)- Chinland Club nih bulnak tuah dingin ARC Conference ah biachahnak tuah a si.\n16 September 2017 ah Australia pumpi in Chinland Club ARC Conference cu Nichuahlei Melbourne ah an tuah i riantuantu thar thimnak zong an ngei tiah theih a si.\nHi Conference ah lungfah awk ngai in ti ah a paammi CNA ralkap Mana Phwe bulnak caah Australia ram chung Chinmi pakhat cio nih ngaihchiatnak langhter in pekchannak (bulnak) hal dingin biachah a si.\nZawnruahnak thinlung he bulnak pek a duhmi nih a tanglei Chinland Club aiawhtu Chairman le Secretary hna sinah pek khawh le pehtlaih khawh a si lai.\nPu Kyaw Uk (04 3157 5376)\nPu Cung Hu Lian (04 2238 1874)\nSalai Thawng Cin Lian @ Pawlung Thawng (04 9114 0742)\nSalai Robert Ngun Sang (04 7871 6808)\nPu David Dun (04 2624 5001)\nPu Jacob Nawn (04 0328 9693)\nPu Than Cung\nPu Biak Hlei Sang (04 2331 4482)\nPu Ni Ung Sang\nPu Than Chawng (04 5139 0449)\nAustralia um miphun khat Chinmi vialte nih ngaihchiatnak langh in bulnak pek philh hna hlah u sih, ram le miphun riantuantu hna upatnak caah nun siannak le pekchanhnak ngei ko hna u sih.


***Vakok.Lian***: Malaysia Laimi le UN Thawngpang\nMalaysia Laimi le UN Thawngpang\nAtulio Malaysia Kawlram mi dirhmun ah tih nung ngai mi cu thongtla pawl hi hlan nak in saudeuh thongchung ah hren an si cang. Aruangcu US nih Malaysia hi Human Trafficking ( Minung zuarnak kong ) ah biatak in avun den hna i thongtla pawl hi Kawlram ah direct in kuat khawh asi lo tik ah hlan i Thai ramri hlonh phun kha atih cang.\nKawl embassy nih le Kawlram minung thongtla kong hi tuanvo laak an duh bak lo. Indonesia le Philipine hna cu an ram mi thongtla an um ahcun zarhkhat chung ah vanlawng ticket an damh piak hna i an ram ah kirnak an tuah piak hna. Kawlram cu refugee asok lo mi ( illegal immigrant ) pawl zong hi tleih an ton tik ah Kawlram kir an duh zong ah thla 6 hlan ah kirnak ding ( process ) an tuah piak duh hna lo. Cun abik in tlangcung mi cu kir duh usih law Mingaladon Airport ah rak tleih than than i phaisa ting tampi in i tlanh than hauh ding khi asi.\nCun atulio hi Kawlram mi thongtla pawl Thai ramri ah kuatmi an zor phut cang caah ramri ummi puaisa (agent ) pawl hi kuatmi hnihkhat kha tamtuk in Malay kir than nak man hauh an hmang cang. Ralsa ah tleih ( hostage ) phun khin mi an tuah i cuzat in tlanh hna uh, culoahcun kan zuar cang hna lai ti in mi an hrocer. Cu pin ah phaisa har deuh mi hna cu an tuk an den hna.\nAtulio hi UN nih community reistration atuah i cucu Laitlang ah zeitin dek an rak theih hnga, Yangon ah Laimi tidil in ani dil phut cang ti theih asi fawn. Atulio cu puaisa pawl an rocar ngai caah Malay in kuatmi nak in Kawlram in tanglei in arading mi hna hi ramri ah taan ter hna i aphunphun in phaisa kawl ani tim cang. Cucaah atulio Malaysia rat hi tih nung ngai ngai asi. Cun UNHCR nih register atuah cuahmah mi hi ramdang kalnak ( resettlement ) ca ah si loin Documentation of Asylum Seekers ( Ralzaam sinak akawlmi hna cazin khumh ) khi asi.\nAthoknak aruang hi tukum in US Senate nih Malaysia ram cu Human Trafficking kong ah Tier 3 ah achiah hna caah ramri thongtla kuat an tih cang i thongtla an hren dih hna. Cun thongtla ramri kuat kong ah minung i zuar aum ti asi i anmah Malay Immigration Senior Officer minung 9 nai teah an tleih hna i thongtla kuat kong hi ani ralring tuk cang caah ramri kuat loin Kawlram ah direct kuat ding in Kawl embassy bia an ruah na. Cu chung chung cu thongchung ah erhkhumh dih an si.\nCu ti hren tik ah refugee ka si atitung i zeihmanh a ngei tung lo mi hna kha UN cazin ah ralzaam in an um ko ti piah ve ding khi UN lei tuanvo arak si ve mi kha langhter ve nak ah registration an tuah dih ahau. Cucaah hi Registration hi ramdang kalnak tiin avun zuan hnawh mi hna caah Mirage timi these ramcar ah khualtlawng mi hna nih tihaal tuk lung ah these rocar kha rili pi in an hmuh i an va fuh bantuk khi asi ti hi theih ahaumi asi.\nCun hi registration process hi ani lim in Kawlram mi kong hi Immigration Act 13 tang ah ceih dawh cem asi cang. Imm 13 cu Vietnamese Boat People pawl caah rak tuah mi asi i Malaysia ramchung ah zeimawzat umnak nawl pek ( temporary resettlement ) caah asi. Mah cu dirhmun cu Rohingya hna nihcun an duh tuk i 1991 in an rak nawl lengmang mi hna asi. Opposition MPs pawl le NGO nihcun an fak pi in an dirpi cang. Asinain cozah nihcun IMM 13 zong kha aduh lo i caan karlak - temporary tak tak ca lawng ah aduh. UN nih a nor chih ve hna.\nMalaysia upadi ahcun refugee ti aum lo caah refugee hi illegal mmigrant asi ko caah tleih i thongtlak khawh dih asi caah refugee hi tamtuk thongchung ah an taang i cozah nih UNHCR kha refugee na ti tung hna ahcun 1979 lio bantuk in refugee camp sakpiak hna tiah challenge atuah ve cang. Cucaah hi kong hi UNHCR nih NGO pawl tampi ruahnak akan hal len cang tiah NGO upa lei nih an chim. Malaysia nih ruahchannak angeih mi te cu 2010 Kawlram Election nih hin zeimawzat ram avun sersiam than lai i tulio Malayram chung ah ralzaam dorhmun kawl mi hna hi an kir zau ko lai tihi an ruah ngai mi asi.\n2001-2002 lio hrawng hi CRC riantuannak arak kan bawm cem mi NGO kan hawi le chung in 2008 Malaysia Election ah Parliament Members (MP) atling mi hi 5 an um i hi hna hi ngol loin nihin tiang Kawlram caah parliament ah bia an chim peng ko. CRC umhnu ah CRC upa le Bangkok JRS telh in August 2, 2003 ah Putra Jaya ( Limau Manis Camp ) ah an dirhchom mi ACTS - A call to serve timi Medical Group NGO pawl zong biatak tein rian a tuan chin chin. Tenaganita- Women Powers timi zong an riantuan hmual angei chin chin pin ah Suaram- people voice hrim hrim hna hi Kawlrammi caah cun um rih seh Chin ralzaam hna bomh chanh ding caah Malay cozah hi ngol loin a au hnawh tu an si.\nJohn Yettaw cu SPDC nih Suu Kyi inn luh ruang ah kum 7 decree an chiah nain decree an chiah in ni 7 hlan ah US nih ava chuah khawh ko nain Suu Kyi tu cu a innchung ah va khumh than asi ko. Kawlram kong hi vuleicung ah a biatak tak mi ram an um lo hih. Cucaah kan ram athlen nak ding ah ngol loin thlacam aherh bantuk in kan ram le kan miphun caah cun kanmah hi riantuan tu taktak si kan hau. Cucaah pakhat le pakhat i doh i al caan asi ti lo i pakhat le pakhat tu kha i kawl i bomhchanh caan asi cang.\nVictor Khen Sang\nChin Refugee Centre\nPosted by L.VanBlian_blogpost.com at 3:33 PM


An Ca Taar Mi Cu Mi Lauter Tuk – Lai Holh News\nAn Ca Taar Mi Cu Mi Lauter Tuk\nVancung pennak ah a lut lo dingmi hna tiah Bible ca caang an taar mi hna hi vun zoh ahcun vancung pennak a lut dingmi um dawh Kan si loh, a ttialtu zong vancung pennak ah cun a lut ve hnga maw aw ti ruah lo awk ttha loh aruang cu minung nih zulh dih (or) hrial dih awk a tha hrim hrim loh.\nAn taarmi Bible ca caang pawl\nZu A Dingmi\nmi thil a chutmi le hak a kaumi le zu a rimi le mi congoih a hmangmi le mifir a simi hna nih cun Pathian Pennak cu an co lai lo. (I Kor 6:10)\n2. A Firmi\nMiṭha lomi nih cun Pathian Pennak cu an co lai lo ti kha fiang tein nan hngalh ko. Nanmah le nanmah kha i hleng len hlah u; misual mi le siasal a biami le vacung pa duhmi le nu nih nu he sualnak, pa nih pa he sualnak a tuahmi le, 10mi thil a chutmi le hak a kaumi le zu a rimi le mi congoih a hmangmi le mifir a simi hna nih cun Pathian Pennak cu an co lai lo. (I Kor 6: 9-10)\n3. Nu Le Pa Sualnak A Tuahmi\nMinung sining nih a tuah tawnmi cu a fiang ko: nu le pa sualnak tehna, a thurhnawmmi thil tehna, aa dawhcah lomi thil tehna, 20siasal biak tehna le dawih le eih tehna hi an si. Pakhat le pakhat an i ral, an i do, an i nahchuah, an thin a hung anmah zawn cio lawng an ruat, an i ṭhen, 21ziar an i ngeih, zu an ri, an au an khuang i cu bantuk thil a dang tampi kha an tuah lengmang hna. Hmasa ah ralrin bia ka rak in chimh cang hna bantuk khan atu ah kan chimh ṭhan hna: cu bantuk thil a tuahmi cu Pathian Pennak an hmu lai lo. (Gal 5:19-21)\n4. Lih A Chimmi\nNannih cu nan pa Khuachia fa kha nan si i tuah nan duhmi cu nan pa duhnak kha a si. Amah cu a hramthawk tein lainawng a rak si. Biatak kha zeitikhmanh ah a ṭanh bal lo, zeicahtiah a chungah biatak zeihmanh a um lo. Lih a chim tikah a tuah tawn zungzalmi kha a tuah a si ko, zeicahtiah anih cu milihchim a si i lih vialte pa a si. (Jhn 8:44)\n5. Nunnak A Thiang Lomi\nMidang he rem i zuam u law nunnak thiang in nun i zuam u, zeicahtiah nunnak thiang ngeih loin ahohmanh nih Pathian cu an hmu kho lai lo. (Heb 12:14)


CNF nih kan Chin miphun caah a ttha bik mi a tuah cuahmah ko – TIMES OF CHIN NEWS\nCNF nih kan Chin miphun caah a ttha bik mi a tuah cuahmah ko\nKawl ralkap, ralhrang pawl nih uknak an lak hnu in a tu ni tiang ralhrang uknak duh lonak cu mipi nih an langhter peng rih. Mi poi leiin a nunnak a liam an tam cang pinah hliamhma a tuar mi le thongthlak mi zong an tam tak tak cang. Cun ralhrang leiin a thi mi zong an tam tak ak ve cang. A bik in Tlangcung hriamtlai a si mi KNU le KIA nih ralhrang pawl cu nichir ti awk in an thah ve hna.\nKan ram a buai lio ah kan mah Chin mi chungin Chin ralkap a si mi CNF/A zong mitam pi nih an mawchiat hna i zeihmanh an tuah ngam loh an ral a chia, kan bawmh ti hna lai loh ti tiang in a ti an tam pi cang. CNF/A hi ralkap an si ve caah mipi sinah a kong lam le an thil tuah mi pawl zong theih awk a tha lomi te te a um ve. Cu caah CNF/A hi mawchiat tuk le soisel tuk hi a tha lo ngai mi a si. Mipi nih thei loin a tu hi thil tam pi zong an tuah kho mi a si.\nKan Chin ralkap CNF hruaitu a si mi pu Daniel Sakhong zong thlawm pal cu theih ternak a rak tuah cang. Cu caah CNF/A nih mipi caah thil an tuah mi a um ko, a lang rih lo le a si tiah a ti. Lung sau deuh in hngah hna uh sih law thazang zong pe chin ko hna uh sih. CNF nih kan Chin miphun caah a ttha bik mi a tuah cuahmah ko. A lang rih lo ca tu ah a si. A dik lo mi Fake News pawl ah kan lung i tuai ter hlah uh sih!


REV HOI CUNG TUM A LUNG ARAK FAK NGAINGAI KO, VIDEO RAK ZOH CIO UH – The Chinlung Post\nREV HOI CUNG TUM A LUNG ARAK FAK NGAINGAI KO, VIDEO RAK ZOH CIO UH\nRev Hoi Cung Tum nih atu lio Myanmar rampi thimnak kong he pehtlaiin NLD Party le hruaitu hna a hmuh ning pawl cu a tanglei ah a tawifiannak in kan rak langhter. Video kan rak tar chih ko caah tling deuh in ngaih duh mi nih video zoh chih khawh si. Ramkhel kong hi ka cuanh tawn. Kei zong hi ram a daw bak mi ah ka chia i, ka dawt le dawt lo cu tah awk a ttha lo i, keimah hmuhnak ahcun ram a daw bak mi le miphun a ttanh bakmi ah ka ruat ve.\nCun, NLD zong ka party an si i, an party ka si ve ka ti lai cu. NLD hruaitu bik simi Daw Aungsan Suh Kyi cu ka upat bak mi a si. Thil tampi ka theihmi le hmuh mi ka chim lai lo nain chim ka duh mi cu Kan pi hi nitlak ram ruahnak a ngeimi a si.Kan pi hi tluk ruang tein khuakhan lairel a thiam mi a si pinah nuhrinnak zong in mifim taktak si i, Kawlram hruaitu hna lak ahcun amah lawng hi nitlak lei ruahnak a ngeimi le Democracy ruahnak a ngeimi a si.\nRamdang ah ca a cawng ve lomi nih cun ramdang ruahnak ngaih khawh si lo i, amah pumpak hi cu ka ruahmi le ka upat mi a si. Sinain ka theih lo zong si kho men, a rianttuan pi hawi ding an dirpi kho lo.Cucaah kan pi khi nikhat khat ahcun a rian in a dinh caan a phan te lai i, a dinh hnu cun NLD zong a dih ve lai,”tiah ka ruah. Zeiruangah kan ti si ahcun amah lawng hi ruahnak kau ngeimi a si. A ttuan pi hawi chung in amah bantuk ruahnak ngeimi an um lo.\nNLD an kai hnu cun Laitlang ah ah duhlonak (Sandah) an piah mi a tam ngai cang, hi nih kan ram tthatnak a langhter tu a si. Mah cu NLD cozah kai hnu in kan ram tthat deuhnak a langhnak a si. Asinain JCB nih inn an hrawhmi ka hmuh tikah mah hi thil tuah loin hinak lamttha an hmu hnga lo maw timi ka ruat. An rianttuan kum dongh lei ah ai dawh lo tukmi tuahsernak in an donghter i, hi tluk sifak mi Laimi inn an hrawhmi cu JCB mawngtu pa zong zuu thawltan tel an dinter lo cun a hrawk ngam lai lo, keimah sining law zuu din lo cun ka hrawk ngam hrim lai lo.\nCun, JCB ngeimi sining law kha lio ah khan ka JCB aa tel hnga lo.Mah inn an hrawhmi nih khan zeitluk in dah ranm a sersiam i, rak hrawk hna hlah sehlaw mah nih khan ram kha zeitluk in dah a hrawh hnga timi bia ka hal. Keimah hruaitu sining law mah inn sak kha ka sianh hna lo hmanh ah lamdang ka kawl ko hnga timi ka ruat. Kha lio caan kha ramdang ah ka um lio si i, inn an hrawh lai ah khan pastor pawl an rak sawm hna i, ruahnak an hal ko hna rua.\nNLD hruaitu hna nih mah inn an hrawh lai ah pastor pawl an sawmmi hna cu an fimtuk ka ti. Biakam hnu chan zongah siangpahang nih prophet pawl an sawm tawn hna, siangpahrang pawl zong Pathian duh mi an si lo zongah an tuah dingmi ah Pathian duh lo ning in thil kan tuah sual lai maw? tiah Pathian rianttuantu pawl an sawm hna bantukin NLD hruaitu zong nih pastor pawl an sawm hna.\nCu tikah ruahnak petu dingah ah an sawmmi hna pastor pawl nih inn kha hrawk/tthet uh an rak ti rua, pastor pawl nih inn kha hrawk uh, tthet uh an ti hna. Kha inn rawhnak ah biachahnak a tuah tu hna hi pastor nan rak si diam.Kei mah lio kha ramleng ka um lio si tikah ka theihmi bia hi a dik lomi zong si kho men, ka palh sual si ahcun a theihmi a palh tiah ti te ko uh.\nPastor pawl ruahnak an in hal hna hnu ah pastor pawl nih inn hi hrawk ko uh.Inn hrawh hi miphun dawt si ko tiah an chim tikah mah lio kha um ning law ka bia an ngaih le zulh duh o cu ka thei lo, nain inn hrawh loin lamdang tu kawl in thlacam rih tuah hna usih,”tiah ka ti ko hna hnga. Tlamtling tein Video zoh a duhmi caah hika te hi voikhat in hmat law tlingtein na ngeih khawh lai rak ngaicio uh atthatuk in a tling taktak\nCNLD NAN RAK VOTE LO CUN TANGKA KAN KUAT TI HNA LAI LO ATI HNA


Hi pastor le Doctor hi Mihuaha lo Asi ko lai Tiah Mi cheukhat nih cun An Rak Sawi – The Chin World News\nHi pastor le Doctor hi Mihuaha lo Asi ko lai Tiah Mi cheukhat nih cun An Rak Sawi\nPosted By: admin June 9, 2019\nKan nih chuak tuk mi pastor le doctor (4) hi Ahman kho taktak mi asi hnga maw Na zumh ve ningah? Yangon i aum mi doctor le pastor asi mi pakhat cu ahruh tuk ruangah facebook group poah aherh lo tuk mi ca post lengmang tiah an ceih ngai len. Mi kip nih hin zeithei loin mihrut doctor le pastor asi tiah an sawi fawn.\nApahnih nak hi : Bibile Sianginn zongah Syagyi asi i pasotr zawng asi ve mi pakhat cu facebook ah alar duh tuk an ti le ka Facebook i ka share mi video kha rak ka share piak ve u law tiah bomhnak ahal hna i micheu khat nih cun hi bantuk doctor le pastor hi zeirua asi lo tiah an rak sawi len.\nPathumnak ah cun Korea ah bible sianginn ava kal i doctor le pastor asi mi pa hi facebook lawnglawng ah ca atial huam tiah an rak sawi len hawi. Apa 4 nak cu Group pakhat ah aherh lo tuk mi athlah ruangah admin pawl nih an group in an chuah i cu hnu cun group dangah ava thial i cu group dang zong nih cun an rak thial ve dang cang lai tiah theih asi.\nBe the first to comment on "Hi pastor le Doctor hi Mihuaha lo Asi ko lai Tiah Mi cheukhat nih cun An Rak Sawi"


2020 Myanmar election caah ka hmuhning – Zion Tlang Media\nRam pumpi thimnak hi ram tam pi ah a um cio i a ram hoih in thim kum le tuan caan term tu cu an i dang cio ti cu kan theih cio mi le hmuh cio mi a si. Khuazei ram hmanh ah a biapit tuk cio caah thim lai nikhua a vun neih cun an party cio nih teinak thantar thliar khawh ding ah an i zuam cio hna i, mipi sin ah an thil ti khawhnak langhsar an i zuam cio hna. Khat lei in chim ahcun party pakhat le pakhat an santlaih lonak, an i phor zar hna i an i soisel ko hna. Cu vial te cu pumpaak i huatnak le zei i rel lo ruang ah si lo in an mah party cio tthawn in ram hruai an duh cio hna caah an si dih. Kan nih Kawlram Myanmar zong a ra lai mi November 8,2020 thimnak pi cu tuah ve ding a si cang caah party kip cawlcanghnak an ngei cio hna. Party chung ah rian ngei mi lawng an buai lo zei party dah thimfung kan thlak hna lai tiah a buai mi zong kan tam pi ve .\nMi tampi cu an i fiang cang lai nain mi zei maw cu a fiang rih lo zong kan um kho men. Cu cu a si ve hrim awk zong a si. A ni tik zong ah thimfung kan thlak hrim cio ding zong a si thimfung thlaknak nawl a ngei mi paoh nih cun. A mahbelte LaiMi Chin mizeimaw kan ruahnak, kan lungput le kan biachim holh rel ah zoh aa dawh lo mi thil tamtuk a um mi hi cu ngeihchiat awk ngai in ka ruah. Ttanh hlei mi ninung a siloah ttanh hlei mi party cu a um phung a si ko. Zohdawh te le lungput ttha he kan ttanh cio hna ding tu a biapi tuk. Thil pakhat langhsar faknak ကြော်ငြာ kan duh tikah a dang pakhat he tahchunhnak lak in chimphuan le cuai thlai tti phung cu a si awk a si ko. A mahbelte a dik mi cuai thlainak tu in kan thlai a herh ve( cuai deu hrokhrol chim kan hman lo a hau). Kan tuah ding le tuah lo ding tiah ka ruah mi a tang ah ka rak ttial lai.\nPakhatnak, Na zumh mi hna minung le na ttanh mi party ah lungawttawmnak um lo tein na thimfung thla top ko fial chom le hnek chom mi si lo bak ding. Pahnihnak, Na zumh mi hna minung OR teinak hmu seh ti na duh mi Party kha ngamh tein dir pi in au pi bak ko. hrokhrol le lihchim in ttan pi le au pi tu cu si hlah seh. Pathumnak, Na zumh mi minung OR party nih teinak an hmuh khawhnak ding caah a ralchanh tu minung OR party i a dernak na theih khawh mi cu mipi hmuh khawh ding zong in phozar le langhter awk bak ding si ko. hrokhrol le lih tu in cun si hin hlah seh. Cun, pumpaak huatnak le zolangh duhnak thinlung tu cun si bak hlah seh. Palinak, Ralchanhtu minung OR party kong na chim tikah holh ttha lo hrial bak ding. Volhpamh bia hrim2 cu chim bak lo ding Khrih a zum i a zultu kan sinak kha kan biachim holhrel le kan lungput in langhter i zuam hna usih. A tam pi rih lai nain asau deuh sual lai. Ttanh mi kha tongtor ttanh kha a ttha ve ko nain kan ttanh hnawh channak a ruang kan theih bu tein ttanh ahcu a ttha chin hnga.\nRili ral khatlei kalnak ding ah Ti le Thli kong a thei i Ti a thiam i lawng zong a zaap kho mi sin ah i cuan i cit maw na duh deuh lai, lawng a zaap kho ve sawh sawh mi sin ah i cuan dah? A fiang ko mi cu, Ti le Thli kong a thei i Ti a thiam mi sin kan i cuan cit cio ko lai( a zei maw thil cang ai kun kaw kan him deuhnak ding cu pei kan ruah a herh cu. Cu nih a langhter mi cu Party sawh sawh lawng in zok awk zong an ttha thlu hna lai lo. A minung nuncan ziaza( behavior, a ttha maw ttha lo, a fimthiamnak le a theih hngalhnak nih tah a tlinh maw tlinh lo tibantuk pawl zong tam pi zoh chih thiam a biapi tuk lai. A party min cu “Van Mi” Van Mi Party min hmanh i bunh ko sehlaw a minung Satan lucifer bantuk a si ahcun a fiang ngai ko rawhralnak a chuah ding. Hawidawt, nupa, unau hna a hlan ken in ttha tein timhtuahnak rak ngei ve cio te u tiah kan s hman ning palh sual mi le bia dawh ah lo a um sual ahcun nan ka ngaihthiam ding ah le theihternak nan ka tuah tthan ding ah kan nawl. Biafang palh sual mi le bia dawhcah lo a um sual ahcun theihternak nan ka tuah tthan ding ah kan nawl hna. U patnak he, Roland.\nPrevious Post:Pu Lal Maung Cung Nih Salai Cei Bik Thawng An Chuahnak Kong A Langter\nNext Post:CNLD Thantlang Caankarlak Tawlrelbu sinin Mizapi Nawlnak le Theihternak


Malaysia UNHCR Tlaihkhih Kongkau Theiter nak – Hakha Cherry\nMalaysia UNHCR Tlaihkhih Kongkau Theiter nak\nUNHCR le Community Hruaitu Pawl Online Meeting Tuahnak Kan Ngeih Mi Thawng Thanhnak\nUNHCR nih 14/12/2020 ah online meeting tuah ding in community paoh paoh cu thawng thanh asi. Ceih ding mi abia tlang pi cu atang lei ban tuk pa 3 hi asi. 1. Tlaihkhihnak kong 2. Registration kongkau card tlau, chungkhar thar benh, mithar soknak le card tet-tan tuu3. Ram 3nk kalnak konkongkau an si.\nRegistration kongkau:Atu tiang ah minung 36000 hrawng hi card/catlap tet-tan ser piak le bawmh an si cang. Mah chung ah hin card tet-tan tuu piak mi, community zung nih chanbaunak(vulnerable) case in form phit I kuat piak hnu ah catlap pek(Online in kuat) mi, nau ngei ding asi caah UN catlap pek mi pawl an itel dih.\nCommunity hruaitu cheukhat nih cardthlau, card tet-tan dih mi le athar asok mi caan sau asi cang mi thla 4-5 ahngak cang mi pawl zong an um zei tin asi lai tiah ahal mi zong an um i, mah ah an leh mi cu, atu lio caan te ah cun zung hi remh cuah mah lio le pulrai ruang ah zung khar asi caah mi zei hmanh card tet-tan tuu piak le mithar laaknak cu kan ngol dih chung, ho hmanh tuah piak asi lo.\nZung on than tik ah atang rih mi card/catlap thleng ding mi vial te kan thlen piak dih ko hna lai. Community zung zong ah len kai in rian tuan ti dingnak ding le athat deuhnak khua khannak zong kan ngei. Malaysia hmunhma dang dang zong ah Johor ah kan on mi UNHCR zung teng-nge ban tuk zong hmai lei ah tuah khawh kan itim tiah Thomas nih achim. Ralzaam hi Malaysia ah adih lak ah 180000 hrawng an um I UNHCR rian tuan tu hi minung 180 hrawng kan si tiah minung pakhat nih ralzaam thong 1 tluk tuanvo laak ah atla ti zong abet.\nRam Thumnak Kongkau:Ram thumnak kongkau he peh tlai in Canada nih 2021-23 ah ralzaam 1200000 (1.2 million) ka laak lai ati mi ah hin Malaysia UNHCR nih hin ruah channak cu kan ngei nain zei tin hmai lei thil kal ning cu theih asi rih lo. US lei zong in ralzaam lak ding zong cu aum lai nain IRC-RSC ( US kalnak kong kau ah tuan vo ala tu phu) lei nih zei ban tuk in US lei ah ralzaam kal um ning cang thawng thanh mi arat rih lo tik ah zei hmanh kan thei kho rih lo tizong Thomas nih achim chap. Asi natein ruahchannak tam pi aum ti cu atalh.\nTlaihkhih Kongkau:Tlaihkhihnak kong kau he pehtlai in kan hnu zarh cacawn ni 3 ni tiang kha Malaysia immigration nawl ngei tu he tonnak kan ngei rih ko nain atu tiang thongtla chiahnak camp lei cu tlawn le tonnak nawl zei hmanh kan ngei kho rih lo. Zei hmanh tuah lo in thut sawh sawh cun kan thu hrim lo kan izuam sek ve ko. UN minung tlaih ti lonak hnga ding zong kan chimh chawnh peng ko hna tiah Thomas nih achim.\nAchim chap mi cu OPI tlaih khihnak phone nan chawnh tik ah tlaihkhihnak kong asi lo mi tam pi ahal mi zong um asi caah amah le aka zawn chawnh zong hi abia pi tiah achim chap.\nNote: Atu acung lei I tial mi hi online meeting chung in aherh deuhnak te lawng kan laak I kan tial mi asi caah afiang lo mi tete aum sual ah cun mah le anaihnak community zung zong ah thawng fiang hal khawh izuam hna usih.Siaherhnak he,\nHakha ah Hmawngtlang khuami hri awhnak in a thi mi Update


Myanmar Ram, Covid-19 Zawtnak Hmuh Hnu Thla 3 Chungah 470 Hlei Nih Mah le Mah Ithahnak An Ituah – THE CHINLAND POST\nMyanmar Ram, Covid-19 Zawtnak Hmuh Hnu Thla 3 Chungah 470 Hlei Nih Mah le Mah Ithahnak An Ituah\nTCP- Online–Covid-19 pulrai ruangah lungretheihnak, lungzawtnak, chawlehnak tlamtlin lonak le pawngkam he tlamtlin lonak ti bantuk harnak tampi a um caah mah le mah nun ithahnak hi chungah vawlei ramkip ah tam ngai an karh. Cu ve bantuk in Myanmar ram chung zongah covid-19 zawtnak an hmuh hnu March 23 in June 22 tiang, thla 3 chung ah minung 470 hlei nih anmah le nun ithahnak an i tuah tiah DVB thawng zamh ca nih June 25 ah a langhter.\nMah le mah nun ithahnak aruang an hlathlai i zohfelnak an then tikah lungretheihnak, ngaihchiat, lungzur le lungnuamh lonak ruangah ithahnak hi tam bik, minung 122 an si. Cu nih a van zulhmi cu pawngkam, chungkhar ti bantuk kar ah tlamtlin lonak ruangin aa thahmi hi 116 an si. Cun, taksa pum ngandam lonak ruangah aa thahmi hi minung 78 an si. Chawlehnak lei tlamtlin lo ruangah aa that mi hi minung 73 an si i zuu ruangah aa thahmi hi 65 an si. Lungzawtnak ruangah mah le mah nun aa thahmi mi hi 7 an si.\nHi mah le mah aa thahmi 470 hlei ah 382 cu pa an si i nu cu 88 an si tiah theih asi. Hi bantuk mah le mah ithahnak a tam deuhnak cu Mandalay ramthen ah 73 an si i Pegu, Yangon ramthen le Shan ramkulh hna an si.\nMyanmar ah covid-19 zawtnak a ngeimi hi 337 an si i Covid-19 pulrai in a thi mi hi minung 6 an si.\nPrevious Bogyoke Aung San muicuang K 500 tlap July 19 in hman an thawk lai


By. Sang Hre: CNLD Party Le Candidates Nih Theih Tha A Si Ko Rua – Lai Lungrawn Post\nBy. Sang Hre: CNLD Party Le Candidates Nih Theih Tha A Si Ko Rua\nJuly 28, 2020 July 28, 2020 admin Chin News\nCNLD Party le Candidates nih theih tha a si ko rua: Tuzing ah Hakha Net nih Pu Sui Thio interview an tuah mi ka hmuh. Fel fai tein ka ngeih. A chim mi pawl khi kan Chin ram dirhmun le sining te fiang tein a langhter mi a si ko tiin ka ruah. Zei rel loin um bak lo ding a si tiin ka hmu. Nai hrawng cu CNLD pawl online ah kan langh tuk deuh le ruah awk thil a tam ngai. Online cun vote a thla kho lo ding- ramleng um pawl kan buai lut caah nan base nan tlorh sual lai ti phan a um tuk. Mah ti hin strategy kan thlen ah mipi nan tunmer khawh deuh hna lai tiah ka ruah. Hmailei kar fak deuh hlan nak ding ahcun hnulei sining le thilcang mi kha zoh ta a herh tawn theo caah\nHnulei zohthannak: 1. 2015 ah Chin party sunghnak tuak tikah 2010 lio MP a chuak mi pawl riantuan a that lo ning ruangah tam pi a tal. MP si cuahmah lio mi nih Lam contract hna ai lak i pengtlang hna he ai sik ko tik ahcun mah pa umnak party cu vote pek phung a si ti lo. Cucaah Thantlang peng nih cun 2015 ah NLD an vote nak a si bik.\n2. A kan tanhtu- dirhkamh tu hmurka ruangah vote tei khawh a si i sungh khawh a si. 2015 lio ah Chin party tanhtu le bomtu hmurka kha a chia hringhren. Chin party a vote lo mi paoh uico bantuk miphun daw lo – mihrut bantuk hna in online ah kan auh lulh mi pawl sentiment kha nan Chin party nih daihter thiam ngai a hau cang. Tanh hlei tuk kan ngei nak nih mi dang lung a let ter theo hna.\n3. Hi tluk in cathiam lo le ca rel kho lo miphun lak ah political ideology pawl hi campaign ah hman tuk ding a si lo. Sifak santlai lo hna caah political ideology an herh lo. Democracy suallam hmanh a fiang lo mi hmai ah Federal biafang tam tuk nan chim ahcun mah tein lam i phih bak a si. An khua ram te kha a si khawh tawk tein tun mer kho tu ding, an fahnak a tuar pi kho tu le an bia a ngai kho tu kha kawl cio a si. Tanghra a kai kho lo pa kha ziah na kai lo tiin sik ding a si lo. A kai khawh lonak a ruang tu kawl a hau deuh. Mah ti hin nan campaign strategy thleng kho uh law a tha deuh hnga maw tiah ruah mi pawl;\n1. Ni hin tiang candidates pawl biachim mi zok tikah nan i zuamnak ding (constituency) hmurka nan talh kho rih lo. Nan chim mi hnik khat pawl khi principle cun a tha tuk. Asinain, vote thla tu hna nih herh mi le ruah mi ning in respond a tuah kho mi hmurka a herh deuh. Khuate lei ah kal in hmei nu/pa hna le upa lungfim deuh nih an khuaram hmuh ning le an ruah ning kong hna chim rel kho uh.\n2. NLD le Suu Gyi ai hruh pi cang mi hna sin ah NLD le Suu Gyi nan soisel deuh deuh hna ahcun nan vote a zawr deuh deuh ve lai. Counter-attack cu i ruah cia hrim a hau. Cuca’h, 2015 -2020 chungah Hluttaw le Amyotta in Suu Gyi he riantuanttinak caan tha kan ngeih lo caah tutan na kan thim ahcun hmai ton in kan Chin miphun nih kan herh mi kong kan chim rel khawh lai. Ram pumpi Cozah a ser kho mi paoh he ralkap nih hrawh cikcek cang mi ram remh tti ding in riantuan tti khawh kan i zuam lai. Kan khuasak tuntuk ning tha deuh in mer khawh kan i zuam lai tbk in aw-aan nan thlen ah mipi sin in vote lak khawh deuh ding in lam a kal cang ko rua.\n3. Tu lio Chin ram lutlai cu an thutnak hmun ah an va fuh ko hna lai. Asinain, nan nih cu nan mah tu nih va fuh le bia va ruah nan hau lai. 4. Chinram sernak ding ahcun Central Cozah nih budget pek mi in tuah mi a si. NLD Cozah cu tangka tawlrel tu sawh sawh an si. Thein Sein Cozah chan lio nak in NLD Cozah chan ah eihmuarnak a tam deuh mi hi tutan na kan thim ahcun fak piin kan thianh hlim lai.\nA. Kan party member hna nih MP an tuan buin business an tuah chih sual ahcun an rian in dinhter an si lai. B. Chin ram ah Cozah rian sok tikah eirhmuarnak um loin rian sok mi chung in a thiam bik kha thim an si lai tbk. C. Budget kan ser tikah Kawlrawn Division (တိုင်း ဒေသာ) tluk in Busget ser khawh kan in zuam lai. Mah hi practical zong a si i mipi chimrel a herh bak mi political point a si tiin ka ruah.\nNote: 1. Online cun ngol pah cang ko uh. Khua te lei tu ah holh he ca he kal hnawh deuh cang hna uh. 2. 2015 in sunghzatlaknak kha big lesson ah i lak in daithlang loin mipi aw-aan thei mi le mipi aw-aan hoih ning in a tungmer kho mi candidates si hram uh. NLD vote pek a kal cuahmah mi hmanh a chuit kho mi nan si a hau. Atu ning in sau nan kal sual lai ti ka phan ngai. Cattialtu: By. Sang Hre


India Federalism Deu: Myanmar Federalism A Deu Ve Lai Maw? – Lai Holh News\nIndia Federalism Deu: Myanmar Federalism A Deu Ve Lai Maw?\nBy ronaldaung on October 16, 2018\nNizan i tlangmi hriamtlai phu, Suu Kyi cozah le ralkap biaruahnak ah Gen Min Aung Hlaing nih ‘Union’ in tlangmi ramkulh zei tik hmanh ah chuah lo ding biakam ser awk a hal hna.\nA sullam cu, ‘Union’ in tlangmi ramkulh i tthen lo ding bia nan i kam ahcun, Federalism kong kan i ceih lai tinak a si.\n‘Union’ in tlangmi chuah lo, politics ah ralkap i tel peng le federalism kong ceih ti hi awlokchong in theih a harmi thil ah ka rel.\nGen Min Aung Hlaing nih democracy le federalism a ti ve lengmang fawn tikah ka khuaruahharning ai chap. Tlangmi hriamtlai phu nih, “Union in kan chuak lai loh,” hei ti hna sehlaw, Kawl ralkap nih ‘federalism’ an timi hi zei bantuk ko khi dah a si hnga tiah theih duh meisei awk hrim a si.\nKan chan chung ah cun, Myanmar politics in ralkap hi pheo khawh phun a si bal fawn lai lo. Ralkap cawhpawlh Federalism phun a si te ttheo lai.\nKawl nihle an cikor ah rumro uk le nawlngeih a tlaihchan tukmi an si i, Federal uknak cu, Federal Cozahpi le Ramkulh Cozah nih nawlngeihnak i cheuhbauh le i hrawm khi a si fawn tikah khuaruah a harpah.\nGen Min Aung Hlaing le a ralkap rual nih ‘Federalism’ in i uk ko cang usih an ti ahcun, ka zumhnak ah ralkap cawhpawlh + India Federalism tiang khi an kan pek duh cem ah a si te lai tiah ka zumh.\nIndian Federalism khi Federal a deu a si, an ti. Australia, US le New Zealand ram Federalism bantuk a si lo. Asinain Canada Federalism he India Federalism cu, ai lo, an ti. Cucaah teh a si ko lai, Canada Phunghrampi le India Phunghrampi hi vawleicung ah phunghram sau bik a si, an ti.\nIndia Federalism cu, federal cheubang, unitary cheubang tiah ai cawhpawlhmi a si, an ti. Myanmar Federalism cu, federal cheubang, unitary cheubang le ralkap uknak cheubang ai cawhpawlhmi a si te lai dah.\nIndia Federalism ah cun, India phunghrampi pakhat lawng a um i, state le territory nih an i hrawm dih, Jummu le Kashmir state dah ti lo.\nAwteh, India Central Cozah nih state le territory kip kha federal nawlngeihnak a pek ve ko hna. Asinain state le territory nih anmahte in phunghram dang i ser ve an sianh hna lo. US, Australia le New Zealand Federal uknak ah cun, state le territory kha anmahte in phunghram sernak nawl an ngei.\nIndia zong cu, federal muisam a ken ve caah Central Cozahpi le ramkulh cozah nih i hrawmmi nawlngeihnak (concurrent powers) an ngei ve. Criminal Law, Civil Law, Thitumhnak Law tbk. ser ah nawlngeihnak an i hrawm. A dang veve in phung an i ser. Asinain State Parliament nih concurrent list ah a ummi law an ser tikah Indian Parliament sermi he ai kalh lo a hau.\nIndian Federalism ah cun, residual power timi kha state nih ngei lo in, Indian Parliament tu nih an ngeih. Australian Federalism ah cun, residual power hi state le territory nih an ngeih.\nUnitary muisam cu, Central cozah nih a herh a ti ning paoh in, nawlngeihnak in uk khi a si.\nIndian Federal uknak deu hi Central cozah bawi a uar ngaingaimi Myanmar nih ai cawn ve te lai, ralkap uknak he a cawhpawlh te ttheo lai ti hi ka hei zumh ve ning a si.\n++Ca hi ahran ka rel manh rih lo++\nCredit: B Chan Khar


Puaisa Nge Nge ruangah Malaysia in a tlung Chinmi 2 thong an tla - The Chin Express\nHome Chin Puaisa Nge Nge ruangah Malaysia in a tlung Chinmi 2 thong an...\nPuaisa Nge Nge ruangah Malaysia in a tlung Chinmi 2 thong an tla\nMalaysia in a kirmi Chin refugees Salai Van Ceu Thawng, kum 28 (Hakha) le Mai Om Lu (Mindat) hna cu puaisa Nge Nge nih a hlen hna ruangah Yangon Airport ah lahwahkah nih an tlaih hna i atu hi Insein Thongin ah an thlak hna.\n“June 10 ahkhan Yangon Airport ah lahwahkah upadi in an tlaih hna,” tiah Salai Van Ceu Thawng a pa nih a chim.\n“An UN card a thi, cun ram thumnak an kal kho ti lo. Malaysia ah palek tlaih an ttih ruangah an kir hi si. An puaisa nih passport deu a pek hna ruangah an tlaih hna hi si,” tiah a chim.\n“Salai Van Ceu Thawng cu phungninglo in Malaysia ah a kal. UNHCR nih Chin refugee hlawt ding a ti ruangah Kawlram tlun aa tim nain passport a herh cang. Malaysia ah a ummi puaisa Nge Nge nih passport a tuahpiak, nain a deu a rak si ruangah an tlaih hi si.”\n“Puaisa nih a hlen. Hmatpungttin le chungkhar cazin vialte cu Viber in kan kuat dih ko. Puaisa nu nih Tanzung ah a kalpi lo, inn ah a kutdong a namter. Tanzung ah ngunkhuai/tax zong an pe lo. Passport deu pi cun a rak kuat diam ko,” tiah a chimchap.\nChin ralzaam 2 hna cu Lahwahkah Upadi Dal 13 (1) le Passport Deu Upadi Dal 420 in tazacuai an si i atutiang Yangon i Insein Thonginn ah an thlak peng ko hna.\n“Tazacuai an tonnak upadi hi aamahkhan piak a ngah lomi si ruangah thonginn ah hren an tonnak si. Adang a ra kirmi pawl zong hi bantuk an tong ve sual lai ti ka phang ngai,” tiah an sihni Pu Ngai Sak nih a chim.\nVanlawng in tlun kan i timh vaivek ahcun ahohmanh puaisa hmang hna hlah usih. Hmatpungttin le chungkhar cazin kha Myanmar Tanzung ah ap in zarh 2 in thla 2 karlak ah tlun khawh peng a si. – BNI & Khonumthung


Kalay mipi caah lungre a thei ko! Kawl Ralkap Nih An Sualnak an chuah hoi! – Chin 11 News\nKalay mipi caah lungre a thei ko! Kawl Ralkap Nih An Sualnak an chuah hoi!\nKalaymyo-Tahan mipi hna nih Lai meithal le mah tein i tuah chommi meithal pawl cu palik sakhan ah pek/up dih dingin ralkap lei nih nizaan ah thanhnak/theihternak an ngei. Ralkap-Palik lei nih inn kip ah lut in an kawl lai i an hmuh asi ahcun hremnak faak pek asi lai timi zong Kalaymyo-Tahan khua chungah vaak in tlang an au.\nRelchap: Ralkap Nih Sualnak An Tuah Lo Mi Hi A Um Ti Lai Lo Dah!! (Ralkap Mifir)\nRalkap nih April ni 7 ah khan Tahan mipi veng tu um nak an doh ah khan phaisa ting (93) ,cycle pahnih le zeidang thilri pawl zong hramhram in an chuh hna. Hmunlai Kyut Tung Pin veng ah a um mi “lamkiang ah facang zuar nak dawr ah ting (70) an lak, Dawr ngeitu nupa hna zong hri in an tem hna .\nMidang inn ah ralkap pawl an luh kar ah tikholh nak khan ah kaa thup.Ralkap pawl an chuak cang ko lam an phan cang lai tiah ka ruah ii inn ka ka on an theih ii hlei ka ah a rak ii thup mi ralkap cu inn chung ah an lut ii phaisa ting 2 le bank cauk an lak nan bank cauk cu an ka pek than tiah a chim.\nTaungphila veng zong ah inn ka an bauh ,tawh an hrawh Piak mi inn zong an um. Kyuttungpin veng ah um mi chung khar pakhat zong zaan 10pm -11pm kar lak ah ralkap nih an inn ah luh hnawh in thilri an kawl suhbu fa mi chung ah phaisa ting 2 leng le suhbu a ngan mi chung ah phaisa ting 12 a dih lak ting 15 leng an lak . Ka fa nu zong lungrethei tuk in a um ii dawrkai nak phaisa fangkhat hmanh kan ngei ti lo tiah a chim.Cun kan inn pa hna phaisa zong ting 6 an lak tiah a chim chih.


Mindat Ralzam Ni 6 Bawhte Ramlak ah a Nunnak a Liam – Hakha Cherry\nNihin (May 22) chun sml. 1:00 hrawng ah Mindat ralzaam hna lak ah aa telmi ni 6 bawhte cu ramlak ah a nunnak a liam.\nMay 21 ah Pukon khuate ah CDF-Mindat le SAC ralhrang kahdohnak a chuak i U Naing Thang le Daw Naing Li nih ni 6 lawng a si rihmi a fapate cu ramlak ah an zaampi ve.\nRamlak an umnak ah thli a fak, ruah a sur tik ah bawhte a cuap fak tuk in a hnorsuan i, nihin ah a nunnak a liam hi a si.The Chin Journal May 22, Hakha\nNunṭhan na duh maw? Hrinṭhanmi na si ahcun ṭuanvo na ngei!\nNa nungak/tlangval nih na lung an fahter i nan iṭhen tikah a cung i na ngeihmi duhdawtnak le lungfahnak in na tei khawhnak dingah na tuah tawnmi tampi a um.\n“A mui hmuh na hrial, nan nehnang photos, phones, messages tibantuk na hlonh. A kong ruah lo ding in le a tuahmi hmuh lo ding in naa zuam. Thil pakhat khat hmang in philh khawhnak naa zuam. Naa zuamnak thawng in caan a hun rauh tikah cu na tuarmi harsatnak le lungfahnak chung in luatnak le teinak na hmuh ṭhan.”\nNa thinlung a dam hnucun na hmuhṭhan hmanh ah fahnak an pe ti lo i, thinlung thar, ruahnak thar duhdawtnak midang cungah ngeih khawh ṭhan asi.\nCubantukin hrinṭhannak na co hnu in vawlei nuamhnak, taksa duhnak, zu ding, zukhmawm, porn videos zoh, hmantlak thurhnawmmi zoh, nulepa sualnak tuah, thinlung le ziaza ṭhalomi tibantuk kha nangmah hrim nih na hrial ve i, na doh ve hrim a herh.\nIngaihchih timi hi ahlan ah na rak tuahmi thil kha tuah ṭhan ti lo. Kir hnawh ṭhan ti lo, ipehtlaih ṭhan ti lo, kaltaak, hlawt le duh tilo asi.\nCutikah Jesus Khrih min, Thiang Thlarau ṭhawnnak le thlacamnak in teinak na hmuh hnucun Bible rel le thlacam in Jesuh Khrih he ihawikomhnak na ngeih tikah Thiang Thlarau in na khat chinchin lai i, Thiang Thlarau theipar na par kho lai i, Jesuh Khrih muisam na lo chin lai.\nPathian fale hna tamdeuh hi hrinṭhanmi kan si ko buin, kan thlarau cu a luat ko hmanh sehlaw, kan thinlung ṭhatlonak le kan taksa duhnak a luat lomi, Thiang Thlarau nih a uk kholomi le a hruai khawhlomi, cun Thiang Thlarau theipar a par kholomi kan tam tukmi hi aruang cu…,\n“Na rak tuah tawnmi na nun hlun, na ziaza, na thinlung put, na taksa duhnak, vawlei thilri, chawva hakkauhnak, na thinlung duhnak le na ruahnak kha na tei khawh lo caah Bible rel le thlacam loin, Jesuh Khrih ruat loin le ihawikomhnak ngeih loin, mah duhnak le mah ruahnak in nifatin na nun na hman i Bible bia na thinlung ah na ngeihmi a tlawmtuk caah asi.\nKhrihfabu programs, events le pumhnak ah na tuahmi menmen mi nih na nun an ṭhanter kho lai lo. Nangmah pumpaaktein Jesuh Khrih he naa pehtlaih i, ihawikomhnak na ngeih i, na thinlung dihlaktein Bawipa na kawl hi biapituk asi.\nBawipa nih vawlei ah an ser sawhsawh hrimhrim lo. Thiang Thlarau laksawng an pekmi hi vawlei ah na ṭuan hnga dingmi rian an pekmi ṭuanvo asi. Khakha na kawl i na hngalh a herh i, vancung ah laksawng suiluchin na co khawh nakhnga zumhawktlaktein thih tiang na ṭuan aherh.\nHihi Pastors le Evans hna lawng siloin Pathian fale hna, hrinṭhanmi hna nih Jesuh Khrih pennnak ram chungah ṭuanvo kan ngeimi cio asi.\nThiang Thlarau laksawng Bawipa nih an pekmi naa hngalh rihlo ahcun tuni thok in kawl izuam! Hngalh loin le ṭuan loin ithihpi hrimhrim lai cih!Credit-James Vanneilian\nPu Kap meeting akai ning hi Party ai a awh lonak cu CNLD chairman nih Chin World ah a chim cang.


US House of Representatives nih Kawl ralkap a ziizut khawhnak phung a fehter – THE CHINLAND POST\nUS House of Representatives nih Kawl ralkap a ziizut khawhnak phung a fehter\nThe Chinland Post | 2022 April 7 – Kawl ralkap a ziizut khawhnak caah US nih aa zuammi Burma Act 2021 timi phung cu US House of Representatives nih April 6 ah a fehter.\nMah phung hi a fehter caah Kawl ralkap nih 2021 thok in uknak a chuh hnu, hramhram in thil a tuah ruangah mipi 1,700 leng an thi lawng si loin nuhrin covo a buarmi thiltuahnak ruangah a tuar lai timi thawngpang kan thanh a si tiah US House of Representatives Chairman of Foreign Affairs Committee Gregory W.Meeks nih cathanh a chuak.\nCun, zalonnak ngah duh ah ral a tumi Myanmar mipi pawl he kan dirṭi khawh caah kaa uangthlar tiah Mr. Meeks nih cathanh ah a telh chih.\nBritain ram ah hram a bunhmi nuhrin covo phu Global Witness zong nih Burma bill an fehtermi cu kan don i Senate zong nih fehter ve ding in a forhfial hna.\nA tu phung cu “Burma Unified through Rigorous Military Accountability Act of 2021” a silole “Burma Act of 2021” tiah auh a si.\nMah phung hi Hluttaw a pahnihning in fehter in US President nih min a thut a si ahcun 2021 February 1 thok in ralkap nih uknak a chuhmi a bawmtu minung pawl, a bawmtu phu pawl a ziizutnak, zalonnak phihkhanhnak, nuhrin covo an buarmi, mipi pawl hrem an sinak le minung thinlung ngei lomi an thiltuah pawl he pehtlai in a phichuak vialte cungah tuarter ṭhan khawhnak nawl a um lai.\nUS Ministry of Foreign Affairs zong nih Myanmar ram Democracy ngah ṭhan khawhnak caah Coordinator phakhat rianpeknak nawl a ngei lai i Myanmar kong hmaithlak in aa zuammi American cozah department pawl karlak biaruahnak, ramdang nih a lamkip in phihkhar khawhnak nawl zong a um lai.\nCun, Myanmar ram i a pawngkam ram a simi Thai, Bangladesh lei in mipi lei phu pawl bawmh khawhnak nawl a um lai. UN nih SAC fak piin a ziizut khawhnak hnga American cozah nih hneknak nawl a ngei fawn lai.\nA tu phungning ahcun 2012 thok in Rohingya a silole a dang tlangcung miphun cungah Kawl ralkap nih a buarmi sualnak pawl, 2021 February 1 hramhram in uknak a lak hnu ah a buarmi sualnak pawl he pehtlai in ruahdamhnak, Myanmar ram ah a tu bantuk in hramhram thiltuahnak pawl a um ti lonak hnga khamnak pawl, tlukruannak a um khawhnak pawl he pehtlai in mah phung an fehter ni thok in thla 3 chungah US Minister of Foreign Affairs nih Hluttaw Committee pawl sin ah an chimpuan lai tiah an langhter.\nPrevious Matupi ah Pastor pahnih nih bom an i lamh sual\nNext Matupi pawng a phanmi SAC mawṭaw thluan cu CDF-Matupi nih an kah, SAC ralkap 5 an thi


Khamhtu Kong Chimnak Cauk - A VEL IN KHAMH KAN SI\nBIBLE CAHLUN AH CAUK KIP NIH JESUH KONG AN TIAL MAW?\nJesuh nih Mathai 5:17-17 chungah, “Moses Nawlbia hna le Profet hna cawnpiaknak kha hrawh awkah ka ra, tiah ka ruat hlah u. Annih kha hrawh awkah si loin, an cawnpiaknak kha tlinter awk tu ah ka ra. Mah hihi philh hlah u! Van le vawlei an hmunh chung paohpaoh cu Phungbia hi a deh pakhatte hmanh siseh, a rin pakhatte hmanh siseh a rawk lai lo. Zeizong vialte hi a donghnak an phak hlanah cun an rawk lai lo,” tiah ati.\nAtu kan chan hi fimchan asi I zeipaoh te thiam khawh le cawnkhawhnak chan asi caah fimnak phunphun kan thiam khawh cang hna. Kan rel kho, kan theih khawh, a fim tiah ruahmi hna zumhnak le ruahning phunphun kan relkhawh; kan cawn, kan thiam khawh dih cang hna.\nFimnak hi khuaruahhar taktak in a sunglawi mi asi cang.\nThilnung kong cawnnak (Biology) zong na cawn I na thiam khawh ko. Sihmanhseh law Nunnak PETU (Pathian) na theih lo ahcun, cathiam lo thiamthiam, a hrut mi thiamthiam na si ko.\nVawlei sining kong hngalhnak (Geology) zong na cawng I na hngalh dih khawh ko. Sihmanhsehlaw, na hmuhmi lung hi chan zeizatdah an rauh cang ti kha na hngalh lo asi ahcun, a biapi Taktak mi kong zeihmanh na hngal rih lo.\nThingram kong cawnnak (Botany) na thiam ngainngai kho, sihmanhseh Lily pangpar dawh nelrawn na hmuh rih lo le na ser khawh rih lo ahcun na hngalh nak cu hman santlai lo ansi.\nTuanbia kong vialte na theih dih khawh ko. Sihmanhsehlaw, tuanbia Muru hrampi na co lo ahcun, na can pam men an si.\nPathian a thei lo mi Mifim cu mihrut, fimnak a ngei lo mi asi.\nPathian a thei lomi Patthawng cu mider asi.\nPathian a thei lo mi Mirum cu miSifak asi.\nPathian lawnglawng nih kan herhmi vialte hi a tlinh khawh I, kan fian lo mi thil vialte hi a kan leh khawh. Jesuh hi zeizong vialte tlin ter dingah ara. Jesuh nih Profet hna bia tlingter awkah ka ra tiah ati. Jesuh kong chimnak tuanbia pawl hi, Bible fiannak ding caah biathup, lam a si. Bible cathiang hi zeizawn hmanh zoh law, Mikhamhtu kong an chim dih kha na hmuh lai.\nLuke 24:27, Jesuh Khrih a thawhthan hnu ah, Jesuh cu khualtlawng hna sinah aa langh I Bible biathup kong a chimh hna. “Moses cauk hna thawk in profet hna tialmi cauk hna tiang, amah kong aa tialmi vialte kha fiang tein a chim hna.” Bible cahlun chung cauk dihlak nih Khamhtu (Mesiah) kong lawngte hmuitinh in an chim. Cathiang chung tuanbia le a cangmi thil vialte nih Khamhtu kong lawngte direct in an chim.\nJohan 5:39, “Cathiang chungkha tha tein nan kawl, Cathiang chungah cun zungzal nunnak kan hmuh hmanh hnga maw tiah ruahnak nan ngeih caah asi; asinain Cathiang nih an dihlak in an chimmi cu, keimah kong asi ko,” tiah Jesuh nih a ti. Bible cathar hi tial arak si rih lo lio ah, Jesuh a zultu pawl kha, Bible cahlun dihlak hi amah kong a chimtu an sinak kong kha a chimh hna.\nPathian bia hi rel lengmang tikah, zeitindah Khamhtu Jesuh kong an hei panh I an rak chimchung cio ti kha hmuh khawh asi.\nJesuh cu Nu ci asi I, Genesis 3:15 ah, Setan lu a rial te lai nak kong a kan chimh.\nExodus chungah cun, Lanhtakpuai Tufa kong kan hmuh. Jesuh cu kan caah raithawinak ah hmanmi Tufa a si.\nLeviticus chungah mi vialte caah Tlangbawi Ngan nih raithawinak a tuah tawn nak kong kan rel. Jesuh cu kan Tlangbawi ngan ah acang I, kan sualnak vialte thianh piak awk caah a tlingmi raithawinak a kan tuah piak tu asi.\nDeuteronomy chungah Moses nih amah nak in a ngan deuh lai mi pa a rat lai nak kong a chim chung cang. Jesuh cu a Profet ngan bik asi.\nJoshua cauk chungah, Joshua nih Pathian ralkap Bawipa a ton. Hi ralbawi hi Jesuh asi.\nBiaceihtu chungah, Pathian mibu a chuahpitu hruaitu hna hi biaceihtu an rak si; hi biaceihtu kip hi Jesuh aiawh tu lawngte an si.\nRuth chungah Ruth roco tu Boaz hi Jesuh hmanthlak a si.\nCithi thuhmi David hi Jesuh hmanthlak asi I, Jesuh hi David fapa in chimmi le langhter mi asi.\nII Samuel ah siangpahrang pa bawithutdan a co lio kong a chimmi dihlak khi Jesuh kong langhternak lawngte asi.\nSiangpahrang cauk nihhin, biakinn thiang a khatmi, Pathian sunparnak kong a chim. Chanrelnak nihhin, a ra lai mi siangpahrang sunparnak kong a chim I, an pahnih tein siangpahrang vialte I siangpahrang Jesuh kong an chimmi asi.\nEzra nih Jesuh cu kan pa le hna in an Bawi in a chim.\nEsther nih Jesuh nih ami hna caah a tuah laimi kong hmanthlak a langhter.\nSalm chungah Jesuh hi atu le a tu a lang, I David nih Tukhal dirhmun in a kong a chim lengmang.\nIsaiah nih sunparnak he hrin a si lai nak kong hi fiang tein a chim.\nJeremiah nih a temhtuar lainak kong kha fiang tein a phuan.\nJoel nih Jesuh cu a minung hna caah ruahchannak a si lai nak kong a chim.\nAmos nih Jesuh cu miphun vialte caah biaceihtu asi lai nak kong a chim.\nObidiah nih a ra lai mi zungzal pennak ralrinnak bia a chim.\nJonah nih nithum chung Jesuh thihnak hmanthlak a kan chimh I, Ngaihchihnak thawngtha chim dingah a nun thannak kong a kan hmuh sak.\nZephaniah nih Jesuh cu Israel siangpahrang asi lai tiah a chim.\nZachariah cu Jesuh nih hrem rihlo mi La fate aa cit lai nakkong a chim tu profet asi.\nMalachi cu Jesuh kha dinnak siangpahrang tiah a au mi pa asi.\nNa hmu kho ve maw? Bible cahlun dihlak hi Jesuh kong a chimchung mi; Jesuh Khamhtu asi nak kong a chim chungmi lawngte an si. Bible cahlun hi Jesuh khamhtu asi lai nak kong a chimmi an si ti kha na theih lo I na tlolh sual ahcun, Bible dihlak na tlolh cang tiah Bible thiam pawl nih an ti lengmangnak asi. Jesuh cu khamhtu le Profet hna nih chan tampi chung an rak chimchungmi a tlinnak asi.\nJesuh hlei I Bawidang, le kan Sualnak chung in a kan khamh kho I, zungzal nunnak a kan pek kho ding pathian dang an um ti lo. Na thilrit chan law an bawmh lai, zumh law khamh na si lai.


City Of London Nih Daw Aung San Suu Kyi Luatnak/Minṭhatnak An Pekmi An Chuh Ṭhan – Chin World News Evening\nDaw Aung San Suu Kyi caa thawngpang chia ngaingai a si hih! Freedom City of London Corporation nih Kawlrampi ruahchan petu Daw Aung San Suu Kyi cu Freedom Of The City Of London nih luatnak (minṭhatnak) upatnak laksawng an pek cu an chuh ṭhan tiah kan theih.\nKawlram nuhrin Covo a buar ruangah le Rakhine ram i Rohingya hna kawl ralkap nih an tlaihhremnak konghe pehtlaiin an lunghrinh le mawhphurtu a si tiah tiin atubantuk minṭhatnak laksawng an pekmi hi an chuh ṭhannak hi a si tiah theih a si. Aruang tiah ruahmi cu nuhrin covo (Human Right Abuse) ningcang loin ahman a buar ti ruangah deuh an chuh ṭhan hi a si.\nDavid Wooton nih “Kum 2017 lio ah Daw Aung San Su Kyi cu Freedom Of The City Of London nih luatnak upat nak laksawng an rak pek. Mah kum lio ah ramkip leiin Kawlram Democracy lei thlennak cung ah a thatnak in an rak hmuh piak hna. Asinan London khualipi chawleh rianṭuantu pawl, Bank rianṭuantu pawl le Company a ngan deuh mi pawl a umnak City Of London i Corporation nih cun Kawlram cu chawleh dingah lam an rak awn piak hna. Mah laksawng pek nak ah chawlehnak a tluang deuh lai tiah” an rak hmaithlah nak hi a si tiah a chim.\nAtu bantukin City of London Corporation nih Kawlrampi ruahchanpetu Daw Aung San Suu Kyi upatnak an pekmi Freedom of the city of london laksawng an pek cu cu March thla 5,202 ahkhan an lakpiak in an chu ṭhan tiah thanhnak an tuah hi a si.\nNote: Kawlca Halkha ca in kan lehchawmhmi a si caah kan palhnak le a si lo ning in kan lehpalhmi a um sual ah cun nan kan theihthiamnak lai kan in nawl hna. Kawlca a rel khomi nih cun hi link ah hin kawlca in ah hin rel khawh a si.


Lungthli Tum: Thawngpang Bultan(March 24)\nTukar Kawl Media le Kawl Mi Nih An Soisel Ngai Mi Birthday Party: Kan hnu zarhteni ah khan kawl ralkap bawi hlun Lt-Gen Tun Kyi a fanu Thi Thi Tun nih Aung San le hawi an rak thahnak hna inn a si mi Secretariat building ah a birthday a tuah i kawlmi facebook hmangtu tampi nih an hung soisel i media kip zongah thawgpang linsa ngai mi ah a hung cang.\nMah Secretariat inn pi hi mirang chan in cozah zungah rak hman mi a si, kawl ram hruaitu vialte an rak i ton tawn nak a si. Aung San le a cabinet zong kha Independence hlan July 19, 1947 ah hika hmun ah an rak thah hna. Kawlram chung a um mi inn ah cun a biapi bik historical building a si ve.\nHibantuk historical inn private birthday tuahnak caah an hman mi hi kawl mi nih an duh bak lo, President Thein Sein ai-awh biachim tu Minister Ye Htut zong nih a facebook ah a soisel ve len.\nZarhkhat Chung Suu Kyi Parliament A Kai Kho Lo: A ngandam nak lei i zohfel ding le a dang a rian a tam caah NLD hruaitu a si mi Aung San Suu Kyi cu kan hnu March 16 in Hluttaw kai ai din i March 23 ah Pyituh Hluttaw a kai than tiah 7Day Daily nih a thanh.\nMarch 16 ah Hluttaw a rak kai kho lo caah a dam lo nak a zual ngai caah a rak kai kho lo a si tibantuk bia chawkvai hna a rak um len. Suu Kyi hi 2012 khual a rak tlawn lio dah ti lo cun hitluk caan sau hi ai din bal rih lo. NLD nih cun a tu ai dinhnak hi a dam lo ruangah a si lo, a rian tam tuk ruangah ai din chung mi a si an ti.\nGermany Vanlawng Nih Minung 150 A Thah Hna: Spain ram Barcelona in Germany ram Dusseldorf ah a rak zuang mi Germany vanlawng A-320 cu France ram lungpang lakah a tla i ai citmi 150 an thi dih,a nung mi an um lo.\nTuhi zeiruangah dah mah vanlawng hi a tlak khawh timi theih khawhnak caah vanlawng a um tuning vialte record a tuahtu Black Box zong an hmuh khawh cang,an zohfel cuahmah lio a si. Athi mi tambik hi German mi an si i Spain, Australia, Turkey, Denmark, Netherlands le Belgium mi hna an ni tel ve lai ti a si. BBC,The Guardian\nCanada Nih Fak Deuh In IS Ralhrang Phomh A Timh: Syria le Iraq ram ah a lor tak tak mi IS ralhrang pawl cu Canada nih IS ralhrang himnak ngei lo in tuah ding ah Syria ram chung zongah kan phomh cang lai an ti,atu lawlawse cu Canada nih Iraq ram chung longah a thuat rih.\nMah ti Syria ram um IS ralhrang pawl phomh ding le 2016 tiang thuat rih ding timi hi Prime Minister Steven Harper nih a chuahpi i parliament nih fehter ding a si. Opposition party hruaitu nih cun Mr. Harper ruahnak hi an duh lo ngai,nain parliament vote tam deuh cu Prime Minister Harper party an si ko caah fawi tein an fehter ko lai.\nAtu hi Canada nih raltuknak vanlawng 6 le ralkap minung 600 leng hmang in IS ralhrang pawl Iraq ah US ralkap he an phomh cuahmah hna lio a si. BBC\nBoko Haram Ralhrang Nih Nigeria Ngakchia 500 Leng An Tlaih Hoi Hna: Nigeria ram Namasak khua ngakchia 500 leng cu Boko Haram ralhrang pawl nih an kal pi hna tiah cuka khuami pakhat nih BBC ah a chim. A tlau mi ngakchia hi kum 11 tang lawng te an si hna.\nNikum zong kha Boko Haram ralhrang thiam thiam nih Nigeria sianghngakchia 200 leng an rak tlaih hna i khrifa a si mi vialte muslim ah an luhter dih hna. Mah an tlaihmi sianghngakchia nu vialte cu Boko Haram ralkap he an ni um dih cang ti a si. BBC\nPosted by Lungthli Tum at 02:11


JAPAN NIH US KAN BAWMH LAI AN TI CANG, TULUK NIH LEHNAK ATUAH COLH – The Chinlung Post\nTuluk nih Taiwan atuk ahcun US kan bawmh lai tiah Japan nih thanhnak an tuah. Hi konghe pehtlaiin Deputy prime minister Taro Aso nih a timi cu Taiwan hi US le Tuluk karlak ah buainak hrampi a si. Tuluk nih Taiwan a tuk si ahcun a vun changtu ah Japanese city of Okinawa a si khawh ruangah Tuluk dohnak ah Japan nih US a bawmh lai tiah thanhnak atuah.\nTuluk nih Taiwan akah bak asi ahcun Okinawa hi a vungchang ding cu asi timi a fiang ko. Japan nih nun peng kan duh ve ko asi ahcun US hi kan bawmh lai tiah Liberal DEMOCRATIC PARTY LAWMAKER nih a langhter. Hi konghe pehtlaiin Tuluk ramdang vuanci lei in chimnak nawlngeitu Zhao Lijian nih Regular News Conference ah a chimmi cu a tanglei bantukin a si.\nJapan Deputy minister Taro Aso nih hin a biachim aa thlah dah ngaingai. Ramkheel lei ah Tuluk le Japan pehtlaihnak a hrawh khawh ngaingai. Hohmanh nih Tuluk nih a ram pakhat ah chiah a timhnak ah Tuluk tthawnnak le a duhning in kar a hlan khawhning hi i theihter hlah seh. China sovereignty hi zeibantuk lam paoh in kan kilven lai tiah a chim.\nTaiwan buainak hi chawnh biaknak in a tlamtlin kan zumh tiah Chief Cabinet SECRETARY Katsunobu Kato nih a chim ve. A liamcia kum 1972 ah Japan nih Taiwan hi an rak dirpi cang. Cun Japan nih hin South SEA siseh an Tilkulh hna cu Tuluk sin ah pek hrimhrim a tim lo. Taiwan buainak hi alinsa ngaingai. Tuluk nih lak a timhnak hi a sau cang. Asinain Taiwan cu US zong nih biatak tein a dirpi caah Tuluk nih tutiang atuk lonak hi a si.\nThawngpang dang: Ralhrang nih meiman an hal hna, a pelomi hna cu an mei hri an chahpiak hna. Asinain Yangon Meizung Ah Bomb An Puah. Mei man liam dingin mipi an timi hna nak Yangon, Tin Ka Kyun mei zung le Ta Moi, Shi Pa Ku sii-inn pawng meizung ah tu zaanlei suimilam 3 le 5:40 hrawngah bomb a puak. Bomb a puah hnu tlawmpal ah ralhrangbu hna an rak ra i, lam an phih, mi an chek cuahmah hna tiah pawngkam ummi hna nih an chim.\nMeizung chungah ralhrangbu hna zong an um ve buin an chehhnawh mi asi. Minung cu an kheng hna lo. Ralhrangbu hna zong an rak chuak colh ngam lo. Meiman cu kan liam ti lo, Mei an hrawh duh caah asi men lai tiin a hmun ah a ummi nih an chim. Nizaan ah Yangon mipi ralkap phu nih ralhrangbu tanhtu, motor PK le meizung hna kan target lai tiin ralrinnak an thanh tiah theih asi. Thilsining cu Ralhrang kawlralkap hna nih Yangon ah mei man a pelo mi hna cu an mei hri an hrawhpiak cang hna. Yangon khuachung Kamayut, Northern le Dagon Seihkan telh in Township tam deuh ah nizan chunhnu thok in ralhrang kawlralkap hna nih Cycle in an chawh hnawh hna i, mei man a pe lomi hna cu an mei hri an chahpiak hna tiah theih a si.\nNorthern Dagon ah mei man peknak zungin an mei hri hna cu an chahpiak hna i, Norther Dagon Pinlong lampi No. 37 ah hin tam ngai an meihri an chahpiak hna ti a si. Hi konghe pehtlaiin minung pakhat nih a chimmi cu kanmah inn pawng hrawng zongah ape lomi kan tam ngai. Mei man peknak zungah rianttuantu hna an rat hnu ah kan mei cu a rawk colh tiah a chim. Hi bantuk thiamthiam in Dagon Seihkan Township chung No 58 zongah inn kip ah an kal hnawh hna i mei man a pelomi hna paoh cu ralhrang kawlralkap lei nih an mei hri an chahpiak thluahmah tiah an langhter chih.\nMei man kan pek lo ruangah inn kip ti awk mei hri an chahpiak hna i, a tuhi sang dang an kal hnawh cuahmah hna i, meiman pe colh aa kan ti tiah khuami pakhat nih a chim ve. Mei man konghe pehtlaiin tuan deuh ah NUG cozah nih meiman nan pe lai lo tiah thanhnak an rak tuah cang. Culawng siloin mei man a halmi hna cu leirawitu ah chiah an si lai tiah an rak langhter cang. Tutan ah ralhrang kawlralkap hna nih meiman a pelomi hna cu an mei hri an chahpiak cang hna.\nMOTOR 12 KHAT IN RALHRANG NIH AN INN AN KULH DIH, KUM UPA AN TLAIH


America Nih Ukraine Cu Ceilak Abawmh – Chintanbo\nApril 11, 2022 admin WORLD NEWS 0\nRussia Kutin Venhim Khawhnak Dingah Hriamnam Cu Kan Bawmh Lai Tiah American Nih Ukraine Cu Bia A kamh Cang. Russia kutin venhimnak caah a herhmi hriamnam hna cu kan pek hrimhrim lai tiin American nih biakamnak a tuah cang tiah American ramchung humhimnak lei ruahnak petu nih a chim phuan.\nCaan karlak ah Ukraine zong nih nitlaklei ram hna sinin raltuknak hriamnam tibantuk cu bawmhnak a hal hna. Ukraine rammi sawhsawh hna cu timhciam tein kahdohnak a tuahmi le Ukraine ram/vawlei hna cu Russia kut chungin venhim dingin Ukraine cu American nih hriamnam a bawmh chap lai.\nRussia ralkap kahdohnak hna cu lainawng bak a si tiah American nih a chim phuan cang. Asinain Russia nih cun an cohlang duh bak lo. Russia ralkap i luhhnawhnak khuapi, hmunhma hna chungin Russia ralkap hna cu kahdoh dingin Ukraine cu hriamnam kan pek tiin ABC thawngzamhnak he tonnak le biahalnak an ngeihnak ah American ramchung humhimnak lei ruahnak petu nih cun a chim.\nAmerican nih kan hriamnam hna cu Ukraine sinah caan hman/khel tein kan pek i, ramdang hna zong nih hriamnam an bawmh khawh nakhnga kan tawlrelpi tiah a chim chap. Nihin telh in nifatin tein Ukraine cu luhhnawhnak a thok niin American nih Ukraine caah American dollar 1.7 billions bawmhnak kan pek cang tiah Innrangpi nih cathanh an chuah.


Biahrai Tha, Zyphe rei 2 KORIN 5\nVaicung kaa ung nápaw\n1 Ma khazaw letei kaa ungnahpaw kaa pung, thlangda hratah a cangpaw heh chehthlah a cang tihtah mehnung kih tah sah lypaw, Khazing tah a sahpaw ing, chaizaw ing cawh vaicung letah kaa hnui tah cawh kaa hni. 2 Macawtaco alui thlangda letah kaa ung chung tahei vaicung taitah a hreisah kaa cang nápaw khah vang peh ka, a hrungthe tah kaa ung tei. 3 Zecawtamaw tatah vaicung kaa ing taitah a hreisah ka cang titah co, thlekalong tah ung khawh a bei peh. 4 Zemaw tah pawco ma pungsaw lehei kaa ung chung taco hmingrih tah ma nai ka, a hrung thimi tah cang peh ka, thlekalong tah ung cawh kaa dupaw cang lytah vaicung ing khah a hreisah cang peh seh la, ma co thih a thaipaw pungsaw cawh hringnah tah thlai seh takhah kaa dupaw a cang. 5 Ma ruapaw taco ma tua katei, amakhang cawtah A Thlawpaw a ma peitu cawh Khazing heh a cang.\n6 Macawtaco kaa rae a chah paria thlang, taico pungsaw lehei kaa ungchung vytei heh cawh Abuipaw khatah ka hlah he peh tah zong kaa hni. 7 Taico kaaning cawh mehmuh ná tah cang lytah zingná tah a hringpaw ka cang he peh. 8 A cang, kaa lung cawh a cy. Ma pungsaw taihei piahly tah Abuipaw khatah va ung cawh kaa du vy sylypaw a cang thlang. 9 Macawtaco pungsawpaw ing letah kaa ung zong tah cang seh, vaicung taitei ing letah kaa ung zong tah cang seh, Abuipaw a lawngsah heh kaa du caipaw a cang. 10 Zecawtamaw tatah pungsaw tah kaa ung chung tah achawpaw cang seh, achiapaw cang seh, kaa tuapaw hming naning cy khei a mai hmuh kaw rua pawtah Khri a hme letah biapace pawtah ka chuh cy hrahring tae he peh.\nArainah cawtah raihrenah\n11 Mataico, Abuipaw cizaw cawh zemaw a cang takhah kaa hni cawtah khei cawngsaw laipasong khah ka zawng he peh. Khazing tah kaa cangnah vytei heh ma hnih thlu thlang ka, naaning zong tah naa chiachaw thluidangnah lungthing tah naa ma hni thlang tatah hnabeisuinah ka hnui. 12 Naaning khatah kaaning le kaaning a pachaw kaa zawngpaw peh cang lytah naaning tu tah a ma palaikhui he seh tatah caichaw kaa ca pehpaw he a cang. Ma pawsui co aa lungthing chung letei a ungpaw hming letah pachawnah navy tah alailang tah hmuhpaw hming cung letah pachaw a dupaw sahlo aa bia khah naa paleh khy he a. 13 Kaa thinglung heh a mori caco Khazing rungnawnah cawtah cang ka, ahmang pawtei a cang caco, naaning naa cawtah a cang. 14 Ze kaa tua zong tah Khri donah tah kaaning cawh a ma siachai thah. Zecawtamaw tatah ming vytei cawtah pakheh a thi tah cawh hnih peh ka, macawtaco ming vytei cawh a thipaw a cang hrah he. 15 Taico ming vytei cawtah a thihpaw cawh a hringpaw sahlo tah aaning aa cawtah hring khawh lytah aa cawtah thi katei, patho kaw a cangpaw Zisu cawtah aa hring nápaw cawtah a cang.\n16 Macawtaco atoning taihei co aho cung letah hmai khazaw tei a pacangpaw phung hrakhei pacang khawh bei peh. Khri khah uikheh cawh ma hrakhei kaa za pacang naná tah atoheh cawh ma hraco pacang khawh bei peh. 17 Macawtaco ahohmai Khri tei a cang caco, ama cawh tua thapaw mehnung a cang, ahlungpaw cangnah khah ly ka, a thapaw cangnah khah a va chuh myca. 18 Ma hming vytei a tuatu cawh Khazing cang ka, Khri thongtah Ama khatah a ma raisah ka, Ama le ming hringpaw sahlo kaa letah a rainah raihre ruapaw zong a ma peh. 19 Ma cawh Khazing tah Khri letah cawngsaw vytei khah Ama khatah a raisah myca he ka, cawngsaw khah aa suanah cawtah sua phosah khawh bei he. Taico ma a rainah bia heh ming hringpaw sahlo ching pawtah rai a ma peh. 20 Macawtaco, kaaning cawh Khri aly lang a seipaw cang he peh ka, Khazing tah kaaning hmang tah bia a ca caw he. Khazing khatah a rainah tua pawtah Khri vypaw tah ka ca naw he. 21 Khazing taco suanah a hnui lypaw Khri khah kaa cawtah suanah a thuihlainah tah a tua. Ma cawh Ama a thongtah Khazing hme letah mehding kaa cang khy nápaw cawtah a cang.


US LAIMI TRUMP AHUAT TU PAWL CU KAN LO KO CANG HIH – The Chinlung Post\nUS LAIMI TRUMP AHUAT TU PAWL CU KAN LO KO CANG HIH\nJanuary 12, 2021 admin Chin 0\nKeimah Ruangah Mi Kip Nih An In Huat Hna Lai. Kan Laimi chungin Pu Trump a huatu hna hi zoh hna tikah a tam uu cu US ummi an si ahcun Lai lei nupi ai cah i a nupi a au kho lomi le a chungkhat a au kho lomi deuh an si. Kan ram ah a ummi an si ahcun Pu Trump a term chungah US kalnak visa a sungh lengmang mi deuh an si ve i, ramhnihnak a ummi an si ahcun ralzam refugee a la ti lo ti ruangah an si ve. Cheukhat cu vawlei pumsa nuamnak le zalonnak a tlaihchan tukmi an si, anmawh ve lo.\nKan zumhnak le kan thlarau thazaang a der cang ahcun thinlung le ruahnak vialte cu vawlei lei ah an kal dih tawn ko. Mah bel cu mi sawhsawh hi cu ruahthiam a um deuh Khrihfabu ah Khrihfa upa pipi le zarhpini fatin te pulpit cungin thawngṭha a chim lengmang mi pastor pipi zong nih Pathian bia Bible he kalh in nun a duhmi an phunglam hehceh tiah nan ṭanh i nan aupi ve hi cu thinlung sia herh lo awk nan ṭha hrim lo.\nA ngaingai te ti ahcun IS chan ah khan mibu lakah bom puah le thahnawnnak a tam tuk caah Pu Trump nih ramdang mi ralzam lakah hin miṭhalo misual an i tel chih lengmang a ti caah US ram ah ralzam tampi luhter kha a pih khar deuhnak a si. Cuhcu a ram le a miphunpi a dawt hna caah a si.Pu Bama chan ah nitlak ram Midle lei vialte cu misual ngawgcik hmang hna le misual phu dang dang nih Khrihfa mi vialte cu tam tuk te an hrem an rak thah hna, Khrihfa biakinn tam tuk te mei in an rak khangh piak hna.\nCu vialte cu Pu Trump chan ah an lo i an dai dih cikcek ko hna. An umnak lungkua thingkua chung tiang a dawi hna i an chi a hmih dih hna.Annih pawl nihhin vawlei cungah Khrihfa biaknak hi um ti lo ding tiangin an duhmi a si. Atu zong hi a phung men in Khrihfa min cu an i tlaih ko, sihmanhsehlaw an chungin an duhmi taktak cu Pathian duhnak tuah kha si loin anmah duhmi tuah tu kha an duh deuhmi a si.\n2016 lio ahkhan Pu Trump nih teinak rak hmu hlah sehlaw annih pawl nihhin nihinni tiang kan uk rih hna sehlaw vawlei hmun kipah Khrihfa mi vialte hi zeidah kan lawh cang hnga? Ruat ngam hmanh a si lo, mi thling a kik ko, biakinn ah kal in Bawipa hmanh kan thanhṭhat ngam in kan thangṭhat nuam ti hnga dek maw? Khrihfa mi vialte nih kan sunsak tukmi kan Bawipa Jesuh chuakcamtuak Christmas min zong um ti lo dingin an kan tuah cang.\nSianginn le cozah zung kipah Bibla cacaang an tarmi tete hna zong hrawh dih dingin an rak aupi len kha mu, an chungin rul, an cungin ṭhuro an si zia hi a fiang tuk ko lo maw? Bawipa nih fian khawhnak inpe ko hna seh. Vawleicung Khrihfa mi vialte thinlung ah a dai kho bal lomi Jerusalem khuapi zong Israel khuapi ah a ser ṭhan khawh hi zei tlukin dah Khrihfa min a ṭhawnter i Khrihfa mi hna thinlung a damter, zumlotu hna pennak chungin Khrihfa mi vailte a kan chanhchuah tu a si.\nCucaah Khrih min ruangah zumlotu hna le liberal minung, a phung men in khrihfa ai timi vialte nih amah cu nan doh i nan huatnak a si ko, uktu le pentu ngei lo ramlak i a tlawngmi ningzak zong a hngalh lomi ramsa bangin hurduhcuainak phunphun he zalonnak nun a duhmi paoh nih amah cu nan huat hi a si. Kannih Khrih zumtu fa a simi hna cu khatikhan a nung thiam ding kan si lo, sertu kan ngei, uktu kan ngei a man in cawkmi kan si, thisen in thlanhmi kan si.\nZalonnak duh ruangah kanmah duhduh in a nung ngam ding kan si lo, hi vawlei ahhin zungzal kan um fawn lai lo, zungzal kan inn cu kan Pa Pathian sinah khin a um. Vawlei ah kan pumsa duhmi nuamnak le zalonnak hna hi kan tlaihchan tuk ahcun kan thlarau nih khi zungzal nunnak ram khi a phanh kho te sual lai lo. Luke 21:17-19, Keimah ruangah mi kip nih an in huat hna lai. Sihmanhsehlaw nan lu cung samfa fa khat hmanh a tlau lai lo. Fek tein dir ko u, zeicahtiah hitihin pei nan nunnak cu nan khamh lai cu,” tiah a ti. By Vanbik Sawmhal\nTRUMP KONGAH BIDEN LE PELOCY AN BIA AI KHAT TI LO


Evan Le Pastor Pawl CDF Nih An In Hlam Hna An In Ngai Hna – Chin Cele News\nEvan Le Pastor Pawl CDF Nih An In Hlam Hna An In Ngai Hna\nPosted By: laitheihtlei.com November 26, 2021\nEvan Le Pastor Pawl CDF Nih An In Hlam Hna, An Inn Ngai Hna.\nCDF Chungtal nih Pastor le Evan hna nih kan buk teah kan tlawng hna sehlaw Pathian bia in thzaang kan pe kho hna sehlaw kan i lawm tuk ko hnga, Pathian bia in thazaang pek kan herh ko tiah an ti. Hihi, minung pakhat hnih lawng nih an chim ko. Nain, a si awk a si ko caah le an duhnak a si cio ko lai tiah ruahnak ngei in kan rak langhter. Mahhlan ah mi tlawnte nih an chim pah tawn mi cu CDF kan fale Wine le Beer din an hmang an ti pah tawnmi hna hi Pastor Le Evan nih cun ruah ah siarem in thut ko awk a tha lo. Kan kal ah cun a thatnak a chuahpi hrimhrim ko lai tizong ruahchannak ngei bu in rak langhter mi a si.\nCovid-19 ruang le Min Aung Hliang ralhrang ruang ah Chin miphun Pathian kan thangthat kho ti hna lo. Zarhpi ni ah pumh a um ti lo leng ah Inn Chungkhar thlacam tik ah kan tling tilo. Ram lak ah kan fa dawt cheukhat cu khua an sa cang, micheu cu an um thai tilo, ruah ah ngaih a chia kho tuk. Khuachung ah hawikawm rual he chawh le vah zong kha an ngai tuk cang. A bik in Biak Inn ah Pathian thangthat kha an ngai hlei khun, Mino an si caah an duhmi a tam, an herh mi a um len, an i nunpi ding ah Pathian bia in thazaang pek zong a rak biapi tuk ve. Cu caah Evan le Pastor hna nih CDF/CNA an umnak buk te ah kan tlawn piak kho hna uhlaw a tha tuk ko hnga mu. Zankhat silo zanhnih zong kan riah piak ko hna uh, Pathian nih an huhphanh ko hna lai dahkaw.\nChin ram ah ralhrang hna hi CDF le CNA ral lawng an sihrim lo. Chin mi kan dihlak raltu an si. Kan biaknak le kan sining vialte thlen dih a kan timtu, hrawk dih a kan duhtu le kan citiang hmihdih a kan timtu ralhrang dohnak ah hin a lam kip in kan tikhawh tawk a um ko dahkaw. Cu caah hriamnam he ral a dohmi hna kan miphun mino, thangthar rual hna hi Pathian bia lawng silo in a lamkip in dirpi cio hna usih. A tutan kan teilo sual ah cun Pathian hmanh kan thangthat kho ti lai lo, kan nung nain mithi kan lo te lai. Teilo a ngah bak lo mi ral a si.\nPastor le Evan nih an hmuh khawh ii an thinlung ah Pathian nih rian a tuannak hnga share cio usih.\nCrd: Voice Of Chinland\nBe the first to comment on "Evan Le Pastor Pawl CDF Nih An In Hlam Hna An In Ngai Hna"


Meeting tuahning – ZBC\nHome 2016 May 01 Meeting tuahning\nWritten by: Rev. Dr. Sang Awr\nBiadomhnak: Khrihfabu hruainak ah phungchim le thlacam lawngin a za lo. Khrihfabu tthanchonak caah biaceih le khuakhan a herh. Meeting tuah hi tthancho phunkhat a si. Zeicatiah biakhiahmi nih thilttha tampi a chuahpi. Meeting ah cun mizapi le mi tam deuh ruahnak kha laak a si caah a tthathnemnak a um. Asinain meting a tuah zia kan thiam lo tikah buainak a chuahpi caan a um ve tawn. Meeting tuahning hi cauk ngan pipi in an chuahmi a si nain a herh deuh tete kan hun langhter lai.\nMeeting Tuahnak Nih Aa Tinhmi\nMeeting zoh dawh le felte in tuah khawhnak\n02. Mi tam deuh hnatlaknak in bia khiah khawhnak\n03. Mi tlawm deuh duhnak kha hmaizahpiaknak\n04. Meeting a kaimi paoh nih bia chim khawhnak le biatung dirh khawhnak\n05. Meeting a kaimi paoh nawlngeihnak i tluk cio khawhnak\n06. Biaceih ding agenda suai thiamnak.\n07 Chairman le a dang hruaitu hna nih an rian an i theih khawhnak\n08. A caan ngeihmi chungah zoh dawh zoh remte in bia chim thiamnak\n09. Baiceihmi ttialning le biakhiah thiamnak… tehna caah a si.\nMeeting sawmnak ca kuat ding, a caan le a hmun fiangte in ttial ding (General, Church Council Meeeting caah a herh khun)\n02. Ceih dingmi agenda kha Pastor, Church Chairman le Secretary nih thate in Khrihfabu caah ceih awk a herhmi kha an ruahcia lai. Khrihfabu caah chunmang tthattha an manh lai i, ceihkhan awk ah an chuahpi lai. Timhcianak tthate in an ngeih ahcun, biaceih khuakhan tikah rian a fawiter deuh.\n03. Meting he aa pehtlaimi paoh tthate in ruahcia le timhlamh dih ding. Timhlamhnak a tthat ahcun ningcangte in a kal kho i meeting tuahmi sullam a ngeih pinah a kaimi zong an i nuam.\nIII. Chairman Rian\nMeeting chairman a thiammi nih an ttuan ahcun meting a nuam i biakhiah a fawi. A kaimi zong an tha a nuam i Khrihfabu caah tthathnemnak a chuahpi. Meeting a tluan khawhnak caah Chiarman cu a biapi ngaimi a si. A rian a biapi deuh hna cu:\nMeeting dawhte le remte in a kal khawh nakhnga a rian ngan bik a si.\n02. Mithmai in siseh, kaa in siseh, meeting a kaimi cungah duhdanhnak a ngei lai lo. Biakhiahnak dik a chuah khawhnak aa zuam lai.\n03. Daihnak le upat awktlak mithmai put aa zuam lai.\n04. Midang chimmi bia kha tthate in ngaih le theihpiak aa zuam lai.\n05. Biaceihmi agenda pial lote in kanh aa zuam lai.\n06. Biapi le biate a tthenhai thiam lai. Caan a upatmi a si lai.\n07. Ruahnak kaumi le lungsaumi a si lai.\n08. Bu hruainak phung upadi a thiammi a si lai.\n09. Bia tam tuk a chim lai lo. Midang lung fiannak caah a fianter lai.\n10. Biachim rih lomi caan pek le ruahnak hal aa zuam peng lai.\n11. Meeting a kaimi thinlung theih khawh aa zuam lai.\n12. Khrihfabu cungah dawtnak le siaherhnak nganpi a ngei lai.\n13. Meeting tuah tikah Pathian duhnak kha kawl le ruah peng aa zuam lai.\n14. Bia chim le ceihhmai a duh ahcun a bawmtu kha chairman a ttuanter lai.\n15. Me an i zah sual ahcun biakhiahnak a tuah lai.\n16. Buainak a um sual ahcun daihter aa zuam lai.\n17. Meting a buai tuk ahcun meeting kha a thawn khawh lai.\nMeting A Kaimi Hna An Rian\nMeeting a kaimi hna an rian hi a biapi tuk ve. Pakhat cio nih thilttha a chuah khawh nakhnga an i zuam cio lai. Khrihfabu dawtnak thinlung an ngei lai i bia an chim tikah khuaruat bute in a tthahnemmi bia kha an chim lai. A biapi deuhdeuh hna cu:\n02. Midang bia chimmi tthate in a ngaih lai. Bia lutaw theih aa zuam lai.\n03. Biadawh lo, bia chiakha an chim lai lo. Biadawh holhdawh an hman lai.\n04. Pumpak ngiarnak, zapi caah theih nuam lomi chim an hrial lai.\n05. Chairman kha upat hmaizahnak an ngei lai.\n06. Ceih liomi bia he aa pehtlai lomi an chim lai lo.\n07. Minung hawi he biaceih a si nain, Pathian a kai ve ti a hngalh lai i ttihzahnak he a chim lai.\n08. Bia chim an duh tikah Chiarman hnatlaknak an laak lai.\n09. Bia chim a duhmi nih kutthlir, asiloah, “Chairman” tiah an au hmasa lai.\n10. Agenda ceih liomi pakhat ah voihnih cung chim lo a ttha bik.\n11. Meeting chungah a thin a tawi lai lo. Thinhun ahcun palh a fawi tuk ti a theih peng lai.\n12. Voikhat chim ah sau tuk in a chim lai lo, tawi fiang in chim aa zuam lai.\n13. Phungchim tazahawt phun in chim lo ding. A duhnak te lawng kha a fianter lai.\n14. Midang an chim lioah dirchih, chimchih an hmang lai lo.\n15. Zapi hnatlakmi kha cohlan khawh aa zuam lai.\n16. A dongh tiangin kai aa zuam lai i caan upat aa zuam lai.\nA Tlamtlingmi Meeting Biakhiahning\nHruainak Phunghram le Phungtteng ning in, zatceo maw, cheuthum cheuhnih an kai tikah a tlamtlingmi meeting tuah khawh a si.\n02. Meeting kai ding (quorum) an tlin lo tikah an thawn lai i meeting dang an auh lai. Auh tthanmi meeting ah cun a kaimi paoh nih biaceih khawhnak a um.\n03. Bia sawhsawh cu mi tam deuh hnatlaknak (simple majority) in biakhiah khawh a si.\n04. A biapimi cu cheuthum cheuhnih hnatlaknak (2/3 majority) in biakhiah a si.\n05. Zapi hnatlaknak in (unanimous consensus) biakhiah hi a ttha bik.\n06. Hruainak Phunghram le Phungtteng hna ning in zulh ding.\nBiatung Dirhning (Asu Tunning)\nPhunghram le phungtteng ning in meeting a kaimi nih biatung a dirh khawh lai.\n02. Dirhkamhtu a ngeih lawngah a dirhmi biatung a nung kho.\n03. Biatung zeizat dah a um kho lai? Dirhkamhtu a ngeih lo ahcun biatung pahnih hi a ttha bik.\n04. Lakhruak biatung (privileged motion)\n05. Biatung dirhmi remhnak (to amend)\n06. Kawmitti kut ah chiahnak (to commit)\n07. Thawnmi biatung (to postpone)\n08. Ceihciami ruahtthannak (to reconsider); 2/3 me a herh.\nVII. A Nuammi Le A Thami Meting\n02. Meeting a kaimi nih meeting upat hmaizahnak an ngeih tikah.\n03. Tawi fiang le zapi theih khawh awkin an chim cio tikah.\n04. Meeting chungah thin sauté le Pathian ttihzah bu in bia an chim cio tikah.\n05. Biahalnak in thok lo ding (leading, siloin, open-ended question) – “A si ko lo maw? Biakinn remh ding nan hna a tla ko lo maw? tiin chim lo ding. “Biakinn remh hi a herh ngai caah zeitindah nan ruah cio?” ti ding a si.\n06. Bia ngaihzia thiam le bia lutaw thei bute in an chim cio tikah.\n07. A fimthiam le a hngal deuh sinah ruahnak laakzia an thiam tikah.\n08. Meeting a caan chung an lim khawh tikah.\n09. Thinhunnak le pumpak ertaunak a um lo tikah.\n10. Bia funzia an thiam tikah.\n11. Zapi hnatlaknak in biakhiahnak a um khawh tikah.\n12. Khrihfabu caah a tthahnemmi bia an khiah khawh tikah.\nVIII. A Nuam Lomi Meting\nZapi tthatnak zoh loin mah duhnak lawngin a kalpimi an um tikah.\n02. Holh tam tuk le atu le atu a thomi an um tikah\n03. Thinhunnak le siktthiatnak a um tikah.\n04. Mi duhdanhnak le zeirel lonak le i hmuh thiam lonak a um tikah.\n05. Biachimtu nih sau tuk le cawnpiak phun in an chim tikah.\n06. Biathlir cawi hmangmi, a si loning (negative) tuk in a letthalmi an um tikah.\n07. Meeting upatzia an thiam lo tikah.\n08. A dai tukmi, asiloah, a lung a tho lomi an tam tikah.\n09. Chairman a ttuanmi zei an rel hna lo tikah.\n10. Pumpak miaknak le minthannak a kawlmi an um tikah.\n11. Biakhiahmi an duh lo tikah, an pom khawh lo tikah.\nMeeting Biakhiahmi Fehternak\nMeeeting tuah tikah a hlan meeting biakhiahmi kha reltthan ding.\n02. Ceihningte in aa ttial maw, hrelhmi, chapmi a um sual maw, tiah zohtthan ding.\n03. Ceihning deuh in ttial a si lo ahcun, remh than ding.\n04. Biafang hmanmi zapi theih khawhmi hman ding.\n05. Meeting a rak kaimi lawng nih fehternak biatung dirh le dirkamh khawh ding.\nMeeting Tuahmi Zohtthannak\nChairman ttuan a thiam maw?\n02. Meeting kaimi lunglawm thanuamte in an um maw?\n03. Meeting sawmmi tlamtling in an kai maw?\n04. Report le cattialmi palh lo le tlingte in a um maw?\n05. A tthahnemmi biakhiahnak a chuak kho maw?\n06. Meeting nih aa tinhmi le saduhthahmi a phan kho maw?\n07. Meeting kaimi pakhat le pakhat upat hmaizahnak an i ngei hna maw?\n08. Hruainak Phunghram le Phungtteng he ai ralkah in biakhiahmi a um maw?\n09. Zapi ruahnak in a kal maw? Mi tlawmte duhnak lawngin dah a si?\nBiafunnak: A cunglei kan ttialmi hna hi mibu hruainak le meting tuahnak ah a herhmi tlawmpalte lawng a si. A tlamtlingmi a si lo. Upadi bantukin ruat loin mah le Khrihfabu le hruaitu hna nih a herhning le a tthat bik ning in hman khawh a si.\nCattialtu Chirhchanmi Cauk:\nMac Carty, Barry: A Parliamentary Guide for Church Leaders (Nashville: Broad man, 1987)\nSang Awr, Khrihfabu Thithruai Thiamnak (Yangon: LBC, 2004)


Mongtu um loin motor a service cang lai, cuan man pek asi lai loh – Mizo World News\nMongtu um loin motor a service cang lai, cuan man pek asi lai loh\nVawlei cung thiamnak hi a sang chin lengmang ko, vanlong zong mongtu um loin a zuang te lai. America ram Ohio State, Columbus khuapi ah tuthla December 10 in mongtu um lomi Motor/Van a Service cang lai.\nHe motor hi a lian loh, Passenger thutnak zong pali lawng a um. Nazi 1 ah mile 25 hrong cak in a tli lai. Ttum duh tikah mah le ttum duhnak Bus station ah hmeh ding asi lai. Man cawi a um lai loh. Motor siamtu Company cu May Mobility Company an si.\nMay Mobility Company nihhin Ohio State lawngah tuah timh loin Ohio State hi van zoh chin ta duak nak asi tiin a chim. A tlamtlin ahcun United State of America ram pumpi ah kan service lai tiah a chim chap. Ref: Engadget\nLaimi tampi umnak Australia, Victoria state ah Bank an rok lio CCTV Record\nRulpi palik sakhan ah a lut i palik pawl cuk a timh hna\nHEMITE PAHNIH VANGIN AGENCIES TEN THUBUAI AN NEI DAWN\nRUK RUK TUM AN MAN CHU HREM LOVIN A THIL RUK TUM ANG CHU A LEISAK LAW LAW


Trump ttanh ding le dirpi dingah pastor cheukhat le vawlei lei hruaitu cheukhat nih hehtiah Laimi (Chinmi) an in forhmi hna le nan thluak an in ttawlmi hna cungah anmah ka mawhchiat ngai cang hna – Hakha Cherry\nTrump ttanhtu pawl hi Biden a ttanhtu pawl cungah bom chehdan nan thiam deuhdeuh.\nAtu tan US thimnak ah Trump a ttanhtu pawl hi, Laimi (Chinmi) lakah cun 100 ah 90 hrawng nan si men lai. Biden ttanhtu pawl cu zatuak 10 hrawng kan si men lai hei ti ko uh sih. Nan tamdeuh ruangah nanmah kha nan hmandeuh hlei lo. Nan tamdeuh ruangah a piangthar deuhmi nan si hlei fawn lo. Pastor te le vawlei lei hruaitu karlak zongah nan tamdeuh ruangah nan hman deuh hlei lo ti kha philh hlah uh. Kan hman deuh ko ti nan i ruah ahcun nan palh cikcek lai/nan molh bia a si ko lai.\nTrump ttanh ding le dirpi dingah pastor cheukhat le vawlei lei hruaitu cheukhat nih hehtiah Laimi (Chinmi) an in forhmi hna le nan thluak an in ttawlmi hna cungah anmah ka mawhchiat ngai cang hna. Aruang cu Trump ttanh ding lawng an in forh hna i ttanh ziathiam ding an in cawnpiak ti hna lo. Biachim holhrel thiam ding le i sum ding zong an in cawnpiak ti hna lo. Media le facebook le comment pek le ttial ziathiam ding zong an in cawnpiak ti hna lo. Mah i a phichuak cu, Trump nan ttanh ruangah nan Khrihfa nun ziaza a rawk dih cang. A dawh tukmi, Khrihfa biaknak muisam le a ttha tukmi a sullam zong nan hrawh dih cang, Trump ttanhtu pawl nih. Trump nan ttanh ruangah facebook chungah hehtiah Biden a ttanhtu pawl cu bom in nichiar te nan kan cheh lengmang ko. Trump nan ttanh hnu ah facebook le media chungah bom cheh nan thiam deuh. Khoika dah bom cheh hi nan va cawng manh hnga ka ti.\nTang 4 le tang 5 awng lo, ABC ttial zong a thiam lomi pawl nan tam nan facebook chungah cun bom cheh nan thiam ngai. Biden a ttanhtu pawl zong kan tlawm te nan Israel cozah bantuk in kan thawngtuk ve i, Trump ttanhtu pawl nih bom in nan kan cheh lengmang nan kan i kham khawh lengmang ve ko. Musalim ram 5 hrawng nih Isarel ram cu hehtiah an tuk i bom in an cheh len nan an tei kho bak lo bantuk in Trump ttanhtu pawl nih Biden ttanhtu pawl, mitlawm te cu nan kan tei ve lo hi aw. Trump ttanhtu pawl nih Biden a ttanhtu pastor le vawlei lei hruaitu zong hehtiah holh dawh lo, biachiakha in nan ti len ko hna. Atak te cun mah hi nanmah thluachuah hmuh lonak ding fawh a si lehlam ko cu. Hmailei nan lamthluan ah khua awng pem lonak ding fawh a si lehlam ko cu. Biden ttanhtu pawl nih Trump ttanhtu pawl i nan catialmi tangah comment (khawmenh) zong kan in pe bel hna lo. Biden kong zong ttial ti hlah uh ti zong in kan in ti fawn hna lo/kan in thlauh hna lo.\nNannih cu nan i thawh i Trump kong ttial ti hlah nan kan ti len. Aho nih dah kan cungah nawlneihnak an in pek hna? Nanmah nih mi cungah nawl neihnak pakhat hmanh nan nei lo. Trump ttanh ding le dirpi ding in an forhtu hna pastor cheukhat le vawlei lei hruaitu cheukhat le Trump ttanhtu cheukhat cu Osama Bin Laden le a minung pawl, US innsang pi pahnih, vanlawng in a pah hnawhmi hna nan lo ve cang hi aw. Nan hruaitu pawl nih bom cheh dan an in cawnpiak ve hna rua ka ti.\nTrump nan ttanh hnu in fawh facebook chungah bom puah/bom cheh nan thiam deuh ko hi. Biden a ttanhtu pawl nih nan pumpak kong zong kan tial bal lo i nan pumpak zong in kan in ti bal hna lo nan hehtiah Biden a ttanhtu pawl cu ka pumpak zong in nan kan ti len. Kan nih cu “Trump ttanhtu pawl” timi biafang lawng kan hman ttheu. Nan pumpak min hrim in kan in ti bel hna lo. Mah zonghi thuk deuh le fak deuh in ruat uh. Trump ttanh ding in an forhtu hna nan pastor cheukhat le vawlei lei hruaitu pawl, forhfial kan duhmi hna cu nan za tein nithum chung rawl ulh thlacamnak le cawnpiaknak rak nei uh/rak tuah uh. Nan duh le keimah zong sawm khawh ka siko.\nFacebook le Media ah mi bom cheh hnawh lo ding, le khawmenh le cattial dan thiam ding pawl kan cawnpiak hna lai. Biachim holhrel thiamdan zong kan cawnpiak hna lai. Hehtiah thla zong kan campi hna lai. Mah vialte hi video in Trump vote pek ding an fialtu hna pawl nih an tuah lo cu. Laimi (Chinmi) nih kan theih awk ah ka duhmi cu cheukhat kan pastor te cu cawnnak zong an nei ko nan mah Bible cang nih zeidah a chim duh hnawhchan le a sullam a si ti a thei lomi le a fiang lomi an tamtuk.\nBawi Zisuh nih zeituah dah a kan cawnpiak i vawlei i a ratnak aruang le a zultu pawl nih kan tuah ve ding pawl zong an i fiang lo/an thei lo. Cheukhat pastor cu ruahnak bituk in an in kalpi ko hna lai/an in cawnpiak hna lai. Mah kha a thabik ah nan ruahsual men lai ti ka phang. Mahti ka chim tikah pastor te upat lo le ttihzah loah nan ruah men lai. A san lo.\nLaimi chungah mah bantuk pastor phun cu kan tam reng2 cu, ruahnak a bituk le cawnpiaknak bituk in a kalmi le Bible a fiang huaha lomi. Pastor te cu ka hawi le lawngte an si ko i ka upat ko hna, Pathian rian an ttuannak cungah. Trump ttanhtu pawl, Biden a ttanhtu pawl cungah bom cheh nan hmangmi hi ngol cang uh, kumthar 2021 chungah cun.credit-Van Tum\nGeorgia cu an duh zong duhlo zongah Trump ta si cang lai.


PI BIAK SUNG THIHNAK KONGAH THANTLANG SIBAWI DR TUN PWAR CUNGAH CHUNGKHAR AN LUNGFAK – The Chinlung Post\nThantlang sii-inn quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak.Thantlang sii-inn ah i thlop ding in Mizoram Thekte khua in an ratpi mi Pi Biak Sung, kum 70 cu quarantine a luhnak in a chuah a thaizing December 15 chun ah a thi i quarantine a um lio ah siibawipi Dr. Tun Pwar nih a thlop duh lo tiin chungkhar an lung a fak.\nHi kongah Pi Biak Sung i chungkhat Thantlang um Pi Khual Dim nih “Kan Pi hi a lung le a kal le a thluak lei dam lo in a zual ngai. Mizoram COVID rai ruang ah Aizawl lei ah kalpi awk a that lo ca ah Thantlang sii-inn ah an van ratpi. Lampi zong ah keimah nih ka va don i thi in a luak. Ramdang mi an si ti in quarantine ah chiah a si. Cutluk i mizaw a si ko mi cu quarantine ni hleili a um chung ah siibawipi Dr. Tun Pwar nih a thlop duh lo, i a zoh lo.\nCucaah a chuah thaizing ah Dr. Hmuh Thang sin ah kan kalpi i thlop manh lo in a kan liamtak. Dr. Tun Pwar nih hin kan pi quarantine a um lio ah hin a thlop awk a si. A thlop duh lo mi cung ah kan lung a faktuk, ngaihthiam a kan hal lo ahcun aa tlak ning in taza ka cuai lai,” tiah The Hakha Times ah a chim.Pi Khual Dim nih a chim ning ah cun, “Quarantine a luhka ah a thi le a zun an check mi lawng a si. Sibawipi Dr. Tun Pwar nih a zoh lo.\nQuarantine a chuah lai zan thum chung lebang cu a it kho lo. Lian Lian pa sin kan phanh pi a thih ah Lian Lian pa zong nih ‘A thi baan in pei nan van ratpi cu’ a ka ti,” tiah a chimchap. Hi kong ah Thantlang Sii-inn siibawipi Dr. Tun Pwar The Hakha Times nih a hal i a lehnak ah “Amah hi Thantlang sii-inn ah hin i thlop ding in a ra mi zong a si lo. Ramdangmi an si i, voi hnih tiang kan cah hna.\nNan rat lo ahcun taza kan in cuai hna lai tiah kan ti hnu ah an ra i quarantine ah kan chiah mi hna an si. Sii thlop ah a ra lo i thlop awk an tha lo,” tiah The Hakha Times ah a chim. Pi Biak Sung quarantine a um chung ah na zoh maw? tiah The Hakha Times nih hal mi a lehnak ah “Keimah nih a tlawmbik voi hnih ka zoh. Hihi Thantlang COVID Committee nih a phung ning in kan tawlrel mi a si.\nCOVID Committee ah hin khuami upa zong an i tel ko. An chuah hnu ah sii hi thleng in sii dang zong ding sehlaw hngalh a si lo. Hi bantuk lungzawtnak cu zeitik caan poh ah ruah lopi in thih khawh a si,” tiah The Hakha Times ah a chim.Sibawi dang nih an zoh maw ti mi kong ah Pi Khual Dim nih “Dr. Ly Ly nih ‘Voi hnih ka va zoh. Rian hi sii-inn mizaw le quarantaine lei ti in kan i then hna’ a ka ti,” tiah a chim.\nHi kong ah Dr. Van Lian Hum nih “Hi kong he pehtlai cun kei cu ka theih mi a um lo. Siibawipi Dr. Tun Pwar nih a theih lai, amah hal ulaw a tha,” tiah The Hakha Times ah a chim.Chungkhar lei in Pi Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk.\nDr. Tun Pwar hi kanmah chung lawng si lo in Lai miphun an kan neek hrimhrim bia a si. A rian cung ah a mawhbak. Ngaihthiam a kan hal lo ahcun taza ka cuai hrimhrim lai,” tiah The Hakha Times ah a chim. Pi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah Zaangtlang khuami nih an kalpi. Credit: The Hakha Times\nPi Biak Sung A Thihnak Kong Ah Thantlang Doctor Te Nih An Hlop Duh Lo Tiah ChungkharAn Lungfak


Trump Hi President A Si Than Lai Ka Ti Zungzal: By Joseph Thawng Z Ting – Chin 11 News\nTrump Hi President A Si Than Lai Ka Ti Zungzal: By Joseph Thawng Z Ting\nTrump Caah Niceu Dawh Pennsylvania ah teinak a hmuh cang. Trump hi thildik a dirpimi a si . Democratic cu sualnak a tanhmi an si ka ti zungzal. Vui za 100 in Trump president a si than lai ka ti zungzal . Cucu nan nih a chuak , mimolh ah na ka ruah men lai, nain nan hmuh te lai caan nih a vun ratpi lio ka ti zungzal. Nan nih a chuak Joe Biden cu President siding in minthatnak an ngei cang nan ti men lai, nain a tuh a si rih.